Standard i Pur proglasio Venecuelu delimično nesposobnom da vraća dugove\nBeta 14. novembra 2017. 10:35\nBonitetska agencija Standard i Pur (S&P) Global rejtings objavila je danas da je proglasila da je Venecuela delimično nesposobna da otplati svoj dug kada nije uspela da vrati dospelih 200 miliona dolara.\nStandard i Pur je saopštio da je doneo odluku juče posle isteka grejs perioda od 30 dana za izmirenje dospelih 200 miliona dolara duga. Agencija je ovo odlučila nekoliko sati posle dva sastanka sa kreditorima juče u Karakasu i Njujorku.\nAgencija je navela da je smanjila ocenu za dugoročne hartije od vrednosti u devizama, koja je sada SD, odnosno parcijalna nemogućnost otplate. Ona je već početkom meseca smanjila rejting Venecuele očekujući da zemlja verovatno neće biti u stanju da otplati dospele dugove.\nVenecuela je pogodjena padom cene nafte i želi da restrukturira svoj spoljni dug procenjen na 150 milijardi dolara jer sada nema više od 9,7 milijardi dolara rezervi a treba da vrati najmanje 1,47 milijardu do kraja godine, a zatim osam milijardi 2018. godine.\nObjava Standard i Pura usledila je nekoliko sati posle sastanka medjunarodnih kreditora s vlastima u Karakasu koji se završio bez dogovora ali sa obećanjem da će se uskoro ponovo sastati. Vlada Venecuele je ocenila da je sastanak uspeo a kreditori su izašli razočarani.\nPKS: Portal „CE znak“ koristan alat za ceo region\nKasne radovi na mađarskom delu pruge BG-Budimpešta\nPotpisan kom.ugovor za izgradnju deonice autoputa BG-Sarajevo\nTransparentnost Srbija: Još jedan izvodjač radova bez tendera\nSukob SAD i Kine u STO, uzajamne optužbe za trgovinski spor\nKonkurs za najbolju „ideju“ za nastup Srbije u…\nPKS: Portal „CE znak“ koristan alat za ceo…\nFIBA: Žreb za Svetsko prvenstvo u Kini 16. marta\nSastanak Vučića i Cipras u petak u Beogradu\nSAD razmišljaju o potpunom povlačenju snaga iz Sirije\nUhapšeno troje zbog poreske utaje, pranja novca


2016. – GODINA JUBILEJA, INOVACIJA I USPEHA - Udruženje poslovnih žena Srbije\n2016. – GODINA JUBILEJA, INOVACIJA I USPEHA\nUdruženje poslovnih žena Srbije i na kraju ove godine ima razloga da se pohvali postignutim rezultatima, realizovanim projektima i nizom aktivnosti koje su za cilj imale razvoj ženskog preduzetništva. Radili smo na poboljšanju uslova poslovanja za MSP kroz javno zagovaranje, na učvršćivanju saradnje sa lokalnim udruženjima, jačanju i proširenju lokalne i regionalne saradnje, promociji i edukaciji mladih preduzetnica.\nUdruženje poslovnih žena Srbije obeležilo je završetak još jedne godine na tradicionalnom novogodišnjem koktelu gde se okupio veliki broj članica, partnera, prijatelja i saradnika Udruženja. Prisutnima se obratio i direktor Razvojne agencije Srbije, gospodin Željko Sertić i najavio nastavak podrške ženskom preduzetništvu i u 2017. godini, od strane RAS-a.\nKoktel je održan u Galeriji “Breakfast”, koja je u sklopu agencije LPT, vlasnice Žakline Nikolić Kušić, domaćina novogodišnjeg koktela.\nZa koktel su se pobrinule članice UPŽ Srbije, Zorica Selaković („Dessert Čačak”), Tatjana Vučićević („Art Ival”), Mina Rakičević („Delikos”) i Dragana Janjić (Vinarija „Aleksić”).\nNa osnovu Protokola o saradnji koji smo prošle godine potpisali sa Koordinacionim telom za rodnu ravnopravnost i Privrednom komorom Srbije sa ciljem da se u kompanijama nastavi dobra praksa sprovođenja UN principa osnaživanja žena, sa posebnim akcentom na uključivanje žena u lanac dobavljača, nastavili smo dobru saradnju i komunikaciju, i u partnerstvu sa Privrednom komorom Srbije započeli i novi projekat„Razvoj MSPP jačanjem pristupa tržištu kroz uključivanje u lance dobavljača, sa akcentom na žensko preduzetništvo“.\nNastavljena je saradnja sa Ženskom parlamentarnom mrežom, uz čiju podršku realizujemo projekat „Uvođenje rodno senzitivnog upravljanja privredom na lokalnom nivou zajedničkim delovanjem Ženske parlamentarne mreže i Udruženja poslovnih žena Srbije“, koji finansira kanadska ambasada.\nU protekloj godini Udruženje poslovnih žena Srbije je kompletiralo 2 i započelo 5 različitih projekata ekonomskog osnaživanja žena u Srbiji i u regionu.\nTradicionalno, obeležili smo Dan devojčica (Girls’ Day) i još jednom uz reprezentativne rezultate, zainteresovale devojčice završnih razreda osnovnih škola da odaberu preduzetništvo kao karijernu opciju, kroz susrete sa uspešnim preduzetnicama, članicama UPŽ Srbije. Ove godine inovirali smo i proširili koncept projekta takmičenjem za osnovce „Uhvati ideju“ na temu „Kako da zaradim džeparac na kreativan način“. Od 23 prijavljena rada, 13 je ušlo u finale, a najbolja 3 nagrađena su vrednim nagradama koje su obezbedile kompanije Telenor i Schneider Electric. Projekat je zbog značajne podrške Telenora, ovo godine nosio naziv „Telenor Dan devojčica“.\nPo deseti, jubilarni put Udruženje je dodelilo priznanje „Cvet uspeha za ženu zmaja“ najuspešnjim preduzetnicama u Srbiji. U najuži izbor za nagrade ušlo je 26 kandidatkinja, a njih 15 ponelo je titulu „žena zmaj“! Ovom prilikom su u posebnom delu programa dodeljena specijalna priznanja „Zlatni Cvet uspeha za ženu zmaja“ dvema istaknutim članicama UPŽ Srbije, za izuzetno zalaganje u osnaživanju i podršci ženskom preduzetništvu i svim aktivnostima koje UPŽ Srbije sprovodi, a reč je o dr Jasmini Knežević (Opšta bolnica „Bel Medic“) i Ljiljani Karaklajić („D Express“).\nU septembru smo započeli projekat „Razvoj MSPP jačanjem pristupa tržištu kroz uključivanje u lance dobavljača, sa akcentom na žensko preduzetništvo“, a koji ima za cilja da podstakne uključivanje MSPP u lance dobavljača u lance velikih kompanija u oblasti proizvodnje, prerade i trgovine. Takođe, cilj je da se unapredi pozicija MSPP na tržištu i podstakne umrežavanje velikih i malih privrednih društava i stvaranje održivog „eko sistema“ u domaćoj privredi. Projekat finansira Razvojna agencija Srbije, a realizuje ga Privredna komora Srbije kao koordinator i UPŽ Srbije kao partner projekta.\nZapočeli smo i projekat „Uvođenje rodno senzitivnog upravljanja privredom na lokalnom nivou zajedničkim delovanjem Ženske parlamentarne mreže i Udruženja poslovnih žena Srbije“ koji finansira kanadska ambasada. Cilj projekta je razvijanje različitih budžetskih inicijativa lokalnih samouprava za dodelu sredstava za stimulisanje ženskog preduzetništva, što vodi ka lokalnom ekonomskom razvoju, kroz implementaciju rodno odgovornog budžetiranja u preduzetništvu. Projekat je podržan i od strane ključnih aktera relevantnih za ravnopravnost polova u Srbiji, Ženske parlamentarne mreže, a velika je i podrška lokalnih udruženja poslovnih žena iz gradova u kojima će se projekat realizovati.\nUz podršku Ambasade Sjedinjenih Američkih Država u Srbiji započet je projekat „Slobodan pristup tržištu za sve- kroz unapređenje integrisanja ženskog preduzetništva u tržišnu ekonomiju Srbije“. Osnovni cilj projekta je razvoj tržišne ekonomije kroz veće uključivanje ženskog preduzetništva kao nedovoljno iskorišćenog ekonomskog resursa.\nProjektom „Ekonomsko osnaživanje žena koje su ostale bez posla starosti 45+ godina“ predviđena je podrška namenjena ženama suočenim sa gubitkom posla u osetljivom životnom dobu, sa ciljem da im pomogne da se ekonomski i društveno ponovo angažuju. Projekat finansira Ministarstvo za rad, zapošljavanje, boračka i socijalna pitanja, a realizovaće se u saradnji sa Udruženjem „Žene na prekretnici“, sa kojim smo u oktobru potpisali memorandum o saradnji.\nTokom 2016. godine UPŽ je započeo projekat sa internet-portlom Tako Lako NELT grupe, na temu uključivanja preduzetnica u lanac dobavljača. Formirana je grupa proizvoda članica UPŽ koja će se nuditi putem portala, a u toku je i potpisivanje ugovora. Projekat je deo strategije društveno odgovornog poslovanja (DOP) kompanije Tako Lako kojim se doprinsi većoj održivosti ženskih preduzeća i UPŽ. Očekujemo da ovaj projekat krene sa realizacijom početkom 2017. godine.\nEDUKACIJE UPŽ SRBIJE I SARADNJA SA LOKALNOM ZAJEDNICOM\nU saradnji sa DOBA fakultetom iz Maribora, osmislili smo i ove godine obnovili saradnju koja se tiče on-line modula preduzetničke edukacije koji obuhvata znanja, koja su prema istraživanju tržišta srpskim preduzetnicama najpotrebnija.\nUPŽ Srbije pokazalo se kao pouzdan partner u sprovođenju različitih projekata za osnaživanje i podršku ženskog preduzetništva, pa je bilo aktivno uključeno u pripremu, a pružilo je i podršku u implementaciji programa „Žene u biznisu“, koji su osmislile Evropska banka za obnovu i razvoj (EBRD) i Banka Intesa.\nU saradnji sa gradom Šapcem i našom članicom, Marijom Ivanković Jurišić („Marija HandMade“) realizovali smo program edukacije za sve žene iz Šapca koje žele da se (samo)zaposle.\nOrganizovali smo treninge u saradnji sa članicom UPŽ, Biljanom Trifunović („IFA“) na temu„Finansije za nefinansijere“ i sa Draganom Roter, ekspertkinjom za stratešku komunikaciju na temu „Komunikacija u kriznim situacijama“, a u cilju što bolje edukacije, informisanja i unapređenja biznisa članica UPŽ Srbije.\nČlanice su se umrežavale na B2B susretima, redovnim sastancima Ženskog biznis kluba, a na Okruglim stolovima na temu „Kvartalne analize ekonomskih kretanja“smo ih u saradnji sa Radojkom Nikolić, našom članicom i glavnom i odgovornom urednicom časopisa Ekonometar i Magazin biznis informisale o najnovijim ekonomskih trendovima.\nTakođe, u saradnji sa Privrednom komorom Srbije, Fondom za razvoj i Razvojnom agencijom Srbije, a uz podršku DHL International Beograd organizovali smo seriju edukativnih radionica širom Srbije pod nazivom „Podrška ženskom preduzetništvu“.\nU saradnji sa Evropskom mrežom preduzetništva, naše članice učestvovale su na više međunarodnih susreta, od kojih su dva bila u Mađarskoj: u Pečuju i Budimpešti.\nU okviru Evropske mreže preduzetništva, pet ženskih preduzeća je primilo besplatne konsultantske usluge u oblasti jačanja kapaciteta za inovacioni menadžment u preduzeću.\nREGIONALNO I LOKALNO UMREŽAVANJE\nNastavio se duh dobre regionalne saradnje, pa smo učestovale na regionalnim konferencijama o ženskom preduzetništvu u Loznici na temu „Snaga i kreativnost žene u poslovanju“, u Valjevu na konferenciji „Ekonomsko osnaživanje žena u Republici Srbiji“, zatim na Regionalnoj konferenciji o ženskom preduzetništvu Srbije i Republike Srpske u Beogradu i dr.\nUčestvovale smo na desetom Freja forumu u Švedskoj, na konferenciji u Hagu u organizaciji Women Entrepreneurship Platform (WEP) sa kojima smo ove godine potpisali sporazum o saradnji.\nPočetkom godine je UPŽ organizovalo u Privrednoj komori Srbije Okrugli sto na temu mikrofinansiranja, podstakavši time značaj njegovog sistemskog uređivanja kroz donošenje Zakona.\nČlanice UPŽ Srbije, kao i predsedništvo, učestvovale su i na Kopaonik biznis forumu, Prvom beogradskom sajmu ženskog preduzetništva, Okruglom stolu „Žensko preduzetništvo- potencijal za razvoj“, Poslovnom forumu Srbija- Ujedinjeni Arapski Emirati i dr.\nRadovale smo se uspesima i priznanjima, koja nisu izostala i kada je reč o našim članicama, a posebno ističemo Regionalni samit preduzetnika „300 NAJBOLJIH“, održan u martu u Dubrovniku, gde su firme članice Udruženja poslovnih žena Srbije Aura, Art Ival, Bel Medic, D Express, Salt & Water i Luna, dobile priznanja „Stvaratelji za stoljeća“ za 2015. godinu, za doprinos razvoju preduzetništva u Srednjoj i Jugoistočnoj Evropi.\nPredsednica UPŽ Srbije, dr Sanja Popović Pantić nagrađena je od strane Udruženja preduzetnica Crne Gore Priznanjem za doprinos regionalnoj saradnji i promociji ženskog preduzetništva.\nViše o nagradama članica UPŽ Srbije, kao i o poslovnim uspesima i novinama u poslovanju, možete pročitati ovde:\nUSLUGE I PROMOCIJA UPŽ SRBIJE\nOve godine formiran je e-Katalog proizvoda članica UPŽ Srbije u kome je predstavljen asortiman proizvoda UPŽ Srbije sa ciljem uključivanja ženskih kompanija u lanac dobavljača. Osim saradnje sa internet portalom Tako Lako kompanije Nelt koju je ostvarilo Udruženje poslovnih žena Srbije, očekuje se uključivanje u druge lance dobavljača kroz podršku Privredne komore Srbije tokom 2017. godine.\nU 2016. godini bilo je 285 medijskih objava o Udruženju i njegovim članicama. Od toga je o manifestaciji „Cvet uspeha“ bilo 125 objava, a o „Danu devojčica“, 24.\nPostavljeno je 72 novih video priloga na naš You Tube kanal , koji broji 89.542 pregleda, a naša Facebook stranica broji više od 5.500 fanova. Na Instagramu imamo 570 pratilaca.\nU poslednjih godinu dana vebsajt Udruženja (www.poslovnezene.org.rs) posetilo je 49.194 korisnika, a broj pročitanih stranica na sajtu je 129.224.\nTokom 2016. godine, Udruženju se priključilo 85 novih članica.\nDOGAĐAJI U JANUARU\n17. januar – Obuka za članice UPŽ: „Kako da postanete dobavljač velikih lanaca” Privredna komora Srbije, Resavska 15, Beograd (Donator: Razvojna agencija Srbije)\n18. januar- Radna večera na temu „Kvartalne analize ekonomskih kretanja“, Beograd\n25. januar – B2B susreti srpskih i mađarskih preduzetnica – Privredna komora Srbije, Resavska 15, Beograd (Donator: Razvojna agencija Srbije)\n31. januar –Edukacija: Uvođenje rodno senzitivnog upravljanja privredom na lokalnom nivou, Vranje (Donator: Kanadska ambasada)\nU želji da se i dalje razvijamo i unapređujemo ambijent za žensko preduzetništvo u Srbiji,


Sarajevo: Maloljetni kabadahija s Koševskog Brda ponovo priveden | Faktor.ba\nSarajevo: Maloljetni kabadahija s Koševskog Brda ponovo priveden\nObjavljeno: 12.10.17 u 15:48 Autor: M. M. 68\nSarajevska policija uhapsila je jučer dvojicu maloljetnika osumnjičenih da su u utorak opljačkali dvije osobe u Sarajevo City Centru, potvrđeno je iz MUP-a KS.\nPrivedeni šesnaestogodišnjaci i ranije maltretirali vršnjake FOTO: ARHIV\nKako je navedeno u zvaničnom izvještaju MUP-a KS, pripadnici Druge policijske uprave jučer oko 11.30 sati, priveli su K. N. (16) i H. E. (16), obojica nastanjena u Sarajevu.\nSumnjiče se da su u utorak, oko 21.30 sati u tržnom centru "SCC", u ulici Vrbanja, općina Centar Sarajevo, počinili navedeno krivično djelo na štetu A. K., i S. E. iz Sarajeva, kojima su, uz upotrebu fizičke snage, oteli ručne satove.\nKako saznajemo, riječ je o maloljetniku s Koševskog Brda koji je krajem septembra uhapšen zajedno sa njegovim 18-godišnjim bratom, zbog sumnje da su u stanu u ulici Muhameda Hadžijahića u centru Sarajeva, zarobili, tukli i opljačkali maloljetnika, kojem su zaprijetili da im mora donijeti novac.\nPolicija je isti dan uhapsila maloljetnog N. K., koji je u prisustvu roditelja i advokata saslušan i protiv njega se poduzimaju mjere u skladu Zakonom o postupanju s maloljetnicima, dok je stariji brat uhapšen naknadno i trenutno je zbog ovog krivičnog djela u pritvoru. Na teret su im stavljena krivična djela protupravno lišenje slobode, razbojništvo i iznuda.\nI drugi uhapšeni maloljetnik E. H. odranije je poznat policiji. Naime, upravo su on i N. K. poznati po šokantnom snimku koji je svojevremeno objavila TV Hayat, a na kojem se ovi maloljetnici nasilnici vide kako maltretiraju svog vršnjaka i tjeraju ga da govori pogrdne riječi o sebi i svojoj porodici, a kako se nakon pojave snimka u medijima moglo čuti, nesretni dječak nije njihova prva žrtva.\nO svemu je obaviješteno i kantonalno tužilaštvo, a uhapšeni su predati u Jedinicu za zadržavanje uhapšenih osoba MUP-a KS.\nPolicija radi na rasvjetljavanju i dokumentovanju kriminalnih aktivnosti uhapšenih maloljetnika.\nTagovi: Razbojništvo u SCC-u privedeni maloljetnici vršnjačko nasilje\nMostar: Pljačkaši optike "Zeiss Vision" na saslušanju u Tužilaštvu HNK\nMUP se zvanično oglasio o nesreći u kojoj je učestvovao Semir Efendić\nNesreća na Grbavici: Semir Efendić udario pješaka, starac podlegao


Kosovo i Grčka formalizovali saradnju ministarstava spoljnih poslova\nPredstavnici ministarstva spoljnih poslova Kosova i Grčke potpisali su u Prištini dokument kojim se formalizuje njihova saradnja, saopštila je Vlada Kosova.\nKostas Fragojanis i Aljbin Kurti (Foto Kabinet premijera Kosova)\nDokument su potpisali zamenik ministra spoljnih poslova Kosova Krešnik Ahmeti i njegov grčki kolega Kostas Fragojanis koji je zadužen za ekonomsku diplomatiju.\nAhmeti je ocenio da je cilj "dalje intenziviranje odličnih odnosa" Kosova i Grčke.\nFragojanisa su primili ministarka spoljnih poslova Donika Gervala i premijer Aljbin Kurti.\nU tim razgovorima su istaknute mogućnosti saradnje u oblastima prerade drveta i metala, kao i informacionih i komunikacionih tehnologija.\nVlada Kosova je saopštila da je grčki zvaničnik istakao volju da se unaprede trgovinski i odnosi među privrednicima, a izrazio je i interesovanje za saradnju u ekonomskim investicijama, kulturi, prosveti i oblasti stručnog osposobljavanja.\nŠubarić zatražila veće prisustvo Policije i Kfora u Gračanici\nPredsednica opštine Gračanica Ljiljana Šubarić pozvala je Policiju i Kfor da pojačaju svoje prisustvo na terenu posebno na, kako je istakla, osetljivim lokacijama gde su se dešavali incidenti. Komandir Policije u Gračanici Bratislav Trajković kazao je, sa druge strane, da je bezbednosna situacija zadovoljavajuća.


Sud neće da preuzme optužene za ubistvo policajaca bez medicinske dokumentacije | Trebevic.net\nPredsjednik Vrhovnog suda Federacije BiH (FBiH) Milorad Novković donio je naredbu kojom je zabranio Sudskoj policiji FBiH da od pripadnika MUP-a Kantona Sarajevo preuzima lica uhapšena u okviru istrage o ubistvu dva policajca, bez medicinske dokumentacije, saznaje portal “Dnevno”.\nNaredba je uslijedila nakon što je ovaj portal objavio uznemirujuće fotografije brutalno isprebijanih lica koja su bila privedena, a potom ispitivana, mučena i isprebijana od pripadnika MUP-a Kantona Sarajevo.\nIsti izvor navodi da je advokat Bojan Veselinović podnio Tužilaštvu Kantona Sarajevo krivičnu prijavu protiv pripadnika MUP-a Kantona Sarajevo zbog postojanja osnova sumnje da su počinili krivična dijela nanošenje teške tjelesne povrede, zloupotreba položaja ili ovlaštenja, nesavjestan rad u službi, a sve u vezi sa krivičnim djelom saučesništvo.\nAdvokat je podnio prijave u ime privedenih Miloša Obradova, Stefana Samardžije i Srđana Sokolovića.\nPrema saznanjima ovog portala, sarajevska policija brutalno je pretukla i Slavena Dakića, koji je uhapšen zbog krivičnog djela teška krađa i sprečavanje dokazivanja krivičnog djela.\nNakon objave slika i informacija o brutalnom prebijanju Srba po vjerskoj i nacionalnoj osnovi od pripadnika MUP-a Kantona Sarajevo, mnogi su se počeli ograđivati od postupaka svojih kolega, napominjući da njihovo postupanje ne predstavlja ni čin, ni stav njih samih.\nIsti izvor navodi da je, nakon vijesti o brutalnom prebijanju lica privedenih u akciji nakon ubistva dva policajca koji su potom pušteni na slobodu, jedan od načelnika Sipe pozvao policijskog komesara Mevludina Halilovića i upitao ga šta su to ljudima uradili, te najavio da će protiv njega podnijeti krivičnu prijavu.\nHalilović se još nije oglasio povodom navoda da su uhapšeni mučeni.\nProfesionalna i pravosudna zajednica takođe je zgrožena postupanjima pripadnika MUP-a Kanatona Sarajevo, poručujući da se u ovom slučaju može govoriti o kršenju Člana tri Evropske konvencije za zaštitu ljudskih prava i osnovnih sloboda u kojem je navedeno da u toku postupka niko nema pravo da bude podvrgnut mučenju, nečovječnom i ponižavajućem tretmanu.\nBojan VeselinovićMilorad Novković\nOne thought on “Sud neće da preuzme optužene za ubistvo policajaca bez medicinske dokumentacije”\nNovember 11, 2018 at 10:50\nNisu njima bitni ti pobijeni nesretnici bitno je srbe muciti vidi se ko su im dede bile …tako momke zvjerski muciti pa ima li suda drzave ima li iko da to osudi gdje sada evropa ljudska prava i sl\nDanas oblačno sa slabom kišom Sa sirijskog ratišta deportovan Ibro Ćufurović Vlasti Kantona Sarajevo budžetskim novcem prekrajaju istoriju Danas sunčano, sa umjerenom oblačnošću


Nikšić: Prečištač otpadnih voda predat na upravljanje Vodovodu - Vijesti.me\nNikšić: Prečištač otpadnih voda predat na upravljanje Vodovodu\n"Evo već praktično tri godine postrojenje radi punim kapacitetom", kazao je Živko Kecojević, v.d. sekretara Sekretarijata za investicije i projekte. Edit\n681 pregleda 2 komentar(a)\nSa sjednice lokalnog parlamenta (Foto: Svetlana Mandić)\nSvetlana Mandić 24. april 2019, 15:11 ažurirano 17. maj 2019, 14:03\nNikšićko JP Vodovod i kanalizacija od sada će upravljati postrojenjem za prečišćavanje i odvođenje otpadnih voda. Tako je odlučeno na sjednici Skupštine opštine Nikšić.\n„Evo već praktično tri godine postrojenje radi punim kapacitetom. Nijesmo imali nikakvih korektivnih održavanja koje bi u većoj mjeri otežavali rad centralnog postrojenja. Bio je u nekom proteklom periodu jedan problem, ali u narednom periodu nadam se da takvih problema neće biti“, kazao je Živko Kecojević, v.d. sekretara Sekretarijata za investicije i projekte.\nPrema njegovim riječima neće biti novog poskupljenja vode i usluga za odvod kanalizacije, a stekli su se uslovi da se na kanalizacionu mrežu priključi veći broj domaćinstava i privrednih subjekata. Vrijednost radova kompletnog postrojenja je oko 21 milion eura, kreditno zaduženje Opštine je 14,5 miliona, sa kamatama od oko 4,3 miliona.\nNa sjednici je usvojen izvještaj rada predsjednika Opštine Veselina Grbovića i organa lokalne uprave za 2018.godinu. Grbović je kazao da su prošle godine, zajedno sa Vladom, uradili dosta na putnoj infrastrukturi i vodosnabdijevanju, a da će tako biti i ove godine. Najavio je radove na izgradnji Doma za stare, zapadnoj tribini fudbalskog stadiona, Dvorca kralja Nikole, rekonstrukciju i proširenje objekta za JU „Zahumlje“.\n„Posebno nas raduje što će do kraja godine biti završene četiri zgrade sa 150 stanova za pripadnike MUP-a. Očekujemo da ove godine i sudski i tužilački organi dobiju jedan prostor gdje bi se uradila i zgrada za njih. Vojska je najavila gradnju stanova za oficirski kadar koji će biti uposlen na aerodromu Kapino polje“, istakao je Grbović.


Republički štab preporučio obustavu političkih skupova – Visegradlive.com\nHome / BIH / Republika Srpska / Aktuelnosti RS / Republički štab preporučio obustavu političkih skupova\n25. Oktobra 2020.\tAktuelnosti RS, Izbori 2020 94 Views\nMinistar zdravlja i socijalne zaštite Republike Srpske Alen Šeranić rekao je da je Republički štab za vanredne situacije preporučio svim političkim subjektima da obustave skupove do 1. novembra.\nŠeranić je rekao da je donesena još jedna preporuka koja se odnosi na rad pravosudnih organa koji bi trebalo da razmatraju prioritetne predmete, prvenstveno one koji se odnose na zaštitu zdravlja stanovnika.\nŠeranić je istakao je da je epidemiološka situacija u Srpskoj pogoršana, da je procenat zaraženih u posljednjih 24 časa veći od 50 odsto, te da je trenutno hospitalizovano 414 lica.\nDodao je da se stopa smrtnosti nije značajno mijenjala, ali ti podaci kasne u odnosu na broj zaraženih.\nKada je riječ o starosnoj dobi, Šeranić je rekao da prednjače oni od 30 do 49 godina.\nKada je riječ o visokoškolskim ustanovama, Šeranić je rekao da se nastavlja izvođenje nastave, ali da će u narednih sedam dana, u zavisnosti od epidemiološke situacije, biti revidirane mjere za sve nivoe obrazovanja.\nIzbori 2020\t2020-10-25\nTags Izbori 2020\nU Srpskoj trodnevna žalost\nVlada Republike Srpske je na današnjoj telefonskoj sjednici, donijela Zaključak kojim proglašava trodnevnu žalost, u …


Doručak sa novinarima na temu ERP-a Doručak sa novinarima na temu ERP-a\nEkonomska pitanja čine više od tri četvrtine pregovora Srbije o pristupanju EU. Međutim, o njima se govori neuporedivo manje nego o političkim pitanjima, zaključak je doručka sa novinarima koji su Centar za evropske politike (CEP), Nacionalna alijansa za lokalni ekonomski razvoj (NALED), portal European Western Balkans i Nacionalni konvent o EU (NKEU) danas organizovali u Beogradu.\nKoordinatorka NKEU, Nataša Dragojlović, rekla je na skupu da je ERP najznačajniji instrument za praćenje stanja u ekonomiji jer se kroz njega vide svi sektori, kako Vlada namerava da ih razvija i koja budžetska sredstva su tome namenjena. “Važno je da imamo što više ovakvih dokumenata, koje javnost može da prati i koji privredi čine poslovanje izvesnim, ali taj dokument nikako nije zamena za Strategiju razvoja Srbije, koju Vlada treba da donese, i koja treba da bude uskladjena sa strategijama u EU”, istakla je Dragojlović.\nDragojlović je istakla da su i politička pitanja usko u vezi sa ekonomskim i da „pitanja bezbednosti i ljudskih prava uključuju i ekonomsku bezbednost i ekonomska prava”.\nOna je dodala i da veliki broj preporuka Konventa na nacrt ERP-a nailazi na prihvatanje kod institucija Republike Srbije. „Ponosni smo da je tokom donošenja poslednjeg ERP-a preko 85% naših preporuka usvojeno”, rekla je Dragojlović.\n„Iz godine u godinu kvalitet ERP-a je sve bolji. Imamo pohvale da je ovo jedan od najbolje pripremljenih dokumenata u procesu pristupanja EU. Međutim, ukoliko reforme definiše sama Vlada bez učešća stručne javnosti, civilnog sektora, građana, te reforme sami građani neće doživeti kao svoje. Neće doći do sprovođenja, ostaće samo na papiru”, naglasila je Tošić.\n„Reforme treba da se izaberu po tome koji uticaj na konkurentnost privrede, na životnu sredinu, na rast zaposlenosti i trebalo bi da budu definisane u skladu sa tim”, navela je Ilić Zogović.\n„Sam ERP je poprilično povezan sa našim pregovaračkim procesom, sa svim našim strateškim dokumentima. O svemu ovome se posebno razgovara u Poglavlju 17 (Ekonomska i monetarna politika) koje vodi Narodna banka Srbije sa Ministarstvom finansija”, navodi Ignjatović.\n„U okviru nezavisnog monitoringa za 2019. analizirano je 13 reformi, a radi se na još dve. Sve reforme su povezane s posledicama pandemije”, objasnila je Rančić.


Đorđević u Zaječaru: Projekat stadiona je nova Vučićeva pljačka narodnog novca (VIDEO) - Politički.rs\nĐorđević u Zaječaru: Projekat stadiona je nova Vučićeva pljačka narodnog novca (VIDEO)\nĐorđević u Zaječaru: Projekat stadiona je nova Vučićeva pljačka narodnog novca\n„Kamen temeljac za ovaj stadion nedavno je položio vođa mafijaške organizacije SNS, Aleksandar Vučić i najavio da će projekat koštati 25 miliona evra. Razgovarao sam sa ljudima iz Zaječara da vidim da li im je baš ovaj stadion potreban“, rekao je Đorđević i dodao:\n„U gradu koji nema fabriku za prečišćavanje vode, koji čak i u centru grada ima neasfaltirane ulice, u kome je zimi vazduh katastrofalno zagađen i koji ima brojne infrastrukturne probleme, potrošiće se 25 miliona evra za bespotreban stadion, što je više novca nego u godišnjem budžetu Zaječara.“\n„Vučić prethodnih devet godina upravo na ovakvim projektima pljačka Srbiju. To je mehanizam koji je video od Orbana u Mađarskoj i Gruevskog u Makedoniji: prave se nepotrebni i prepumpani projekti preko kojih se izvlači državni novac za lično bogaćenje i finansiranje stranaka“, objasnio je predsednik pokreta Oslobođenje.\nOn je istakao i da je Vučić zloupotrebio funkciju predsednika i došao u kampanji, da „pogura svog lokalnog dahiju Ničića“ na skorim lokalnim izborima.\n„Pokret Oslobođenje će nakon pada režima ispitati sve ovakve projekte za pljačkanje narodnog novca, odgovorne pohapsiti i novac vratiti u budžet. Kriminalcima iz SNS jedino obećavam da će imati pravedno suđenje“, zaključio je Mlađan Đorđević.\nĐorđević se nalazi u kampanji „Razgovori sa Srbijom“ tokom koje obilazi desetine gradova i sela širom Srbije i razgovara sa građanima o lokalnim problemima i potrebama.\nPolitikon, Foto: Printscreen\nTagged: ALEKSANDAR VUČIĆ, MLAĐAN ĐORĐEVIĆ, PLJAČKA, STADION


Džonson pozvao ambasadore Rusije i Irana zbog situacije u Siriji - 15.12.2016, Sputnik Srbija\nMinistar spoljnih poslova Velike Britanije Boris Džonson izjavio je da je pozvao ambasadore Rusije i Irana kako bi izrazio zabrinutost zbog situacije u Alepu. 15.12.2016, Sputnik Srbija\nevropa, vesti, svet, iran, velika britanija, boris džonson\n© AFP 2021 / Kirsty WigglesworthŠef diplomatije Velike Britanije Boris Džonson\nMinistar spoljnih poslova Velike Britanije Boris Džonson izjavio je da je pozvao ambasadore Rusije i Irana kako bi izrazio zabrinutost zbog situacije u Alepu.\n15 Decembar 2016, 18:01\n„Upravo sam pozvao ambasadore Rusije i Irana kako bih izrazio izuzetnu zabrinutost zbog situacije u Alepu. Izuzetno je važno da se zaštite civili i isporuči pomoć“, napisao je Džonson na svom tviter nalogu.\nDžonson je više puta izjavljivao da je za rešavanje sukoba u Siriji potrebno da učesnici sukoba vrate na politički proces i da prekinu sva neprijateljstva.\nRanije je Generalštab Rusije saopštio da je sirijska vojska isterala borce iz svih četvrti u Alepu koje su kontrolisali teroristi. Tokom borbe vojska je likvidirala više od 900 terorista i uništila desetine jedinica teškog naoružanja i vojne tehnike.


22 Nov 2012 - 07:30 Sport Link\nNamenjena za učešće u budućem WRC-2 šampionatu, nova Fiesta je nešto pitomija u odnosu na elitnu WRC varijantu, a ovih dana Ford je objavio prve fotografije novog automobila.\nKarlos Sainc voziće na Dakar reliju 2013.\n21 Nov 2012 - 21:49 Sport Link\nKako prenosi Tanjug, Španac Karlos Sainc koji je pobedio na reliju Dakar 2010. učestvovaće posle jednogodišnje pauze i u trci 2013. koja se vozi od Lime u Peruu do Santjaga u Čileu.\nOpel Adam Cup i Opel Astra OPC Cup (+ video)\n21 Nov 2012 - 17:02 Sport Link\nOpel Motorsport je danas najavio takmičarske verzije modela Adama i Astra OPC koji će se na takmičenjima naći tokom sezone 2013.\nAjsmen juri drugu pobedu\n21 Nov 2012 - 15:38 Sport Link\nNema kalkulisanja na poslednjoj trci\nKimi Rajkonen je već jednom pobeđivao na trci u Brazilu, dok je bio vozač Ferarija, a sada će pokušati da ponovi taj uspeh u Lotusu.\nŠumaher se nada dobroj oproštajnoj trci\n21 Nov 2012 - 09:00 Sport Link\nKako piše Tanjug, šest godina posle prvog povlačenja iz Formule 1 Nemac Mihael Šumaher u nedelju na Velikoj nagradi Brazila po drugi put, sada definitivno, stavlja tačku na karijeru.\nU Ferariju veruju da Alonso može do titule\n20 Nov 2012 - 23:30 Sport Link\nLuka di Montecemolo izdao je motivaciono saopštenje u kome kaže da Ferari ide u Brazil da pobedi i da Alonso osvoji titulu. Španac trenutno zaostaje 13 bodova za Fetelom a postoji nekoliko kombinacija po kojima on može do titule.\nRob Haf je ovogodišnji šampion WTCC-a\n20 Nov 2012 - 17:53 Sport Link\nBritanac Rob Haf je ovogodišnji šampion sezone 2012 u Svetskom šampionatu turističkih automobila (WTCC).\nIsuzu D-Max za Dakar reli\n20 Nov 2012 - 17:52 Sport Link\nU januaru 2013. počinje još jedno izdanje najteže automobilističke avanture na svetu, Dakar relija, a japanski Isuzu je pripremio posebno oružje za suočavanje sa brojnim izazovima bespuća Južne Amerike.\nLorencu priređen doček\n20 Nov 2012 - 16:46 Sport Link\nDrugi put ove godine, Horhe Lorenco je doživeo doček svojih fanova, ovog puta u glavnom gradu Majorke, Palmi. Svetskog šampiona MOTO GP šampionata primio je i Hoze Ramon Bauza, gradonačelnik…\nFetel krivi Kartikejana za izgubljenu pobedu\n19 Nov 2012 - 23:28 Sport Link\nI Sebastijan Fetel i vlasnik Red Bul tima Kristijan Horner, okrivili su Kartikejana zbog izgubljene pobede u Ostinu. Vozač HRT je bio poslednji automobil koji je Fetel obišao za krug pre nego što ga je Luis Hamilton uhvatio i obišao u DRS zoni i na kraju pobedio.\nKinezi zainteresovani za HRT, Dajmler preuzeo Mercedes u F1\n19 Nov 2012 - 18:20 Sport Link\nHRT je u problemima, kako finansijskim, tako i rezultatskim, obzirom da je postojala mogućnost da oba vozača ispadnu iz kvalifikacija. Pedro de la Rosa i Narain Kartikejan jednostavno nisu dovoljno brzi ali su trku nekako preživeli i zauzeli 21. i 22. mesto, pošto gore nije moglo. U nedelju, na dan trke, španski list „El periodico“ je objavio da su u toku pregovori između čelnika HRT i kineskih investitora.\nF1: Hamilton pobedio na VN SAD\n18 Nov 2012 - 22:56 Sport Link\nPobednik Velike nagrade Sjedinjenih Američkih Država na stazi u Ostinu je Lewis Hamilton. Drugo mesto je osvojio Sebastian Vettel, a treće Fernando Alonso.\nAlonso u jurnjavi za titulu…\n18 Nov 2012 - 16:49 Sport Link\nFernando Alonso je ubeđen da će večeras od 20 časova po našem vremenu, kada bude statrovala pretposlednja trka F1 šampionata, biti u stanju da smanji razliku u šampionatu, iako je Fetel bio dominantan na svim treninzima i u kvalifikacijama, a Alonso startuje osmi, zahvaljujući činjenici da je jedan od vozača koji je imao bolje vreme u kvalifikacijama od njega, kažnjen sa pet mesta zahvaljujući promeni menjačke kutije.\nF1: Fetelu pol pozicija na VN USA u Teksasu\n17 Nov 2012 - 23:26 Sport Link\nAlonso tek osmi…\nZavršene su i kvalifikacije za VN USA u Teksasu. Prema svim očekivanjima sa prve pozicije startovaće Sebastijan Fetel, aktuelni šampion i vozač Red Bula, dok će drugi na startu biti Luis Hamilton.\nKubica upisao još jednu pobedu\n17 Nov 2012 - 20:14 Sport Link\nNa reliju u Italiji\nPoljak Robert Kubica, koji se još uvek oporavlja od prošlogodišnje gotovo fatalne nesreće koju je doživeo na reliju sa Škodom koju je vozio, a koja ga je udaljila iz takmičenja F1, po povratku u moto sport, upisao je još jednu pobedu, ovog puta u Italiji na reliju koji se vozio u blizini jezera Komo.\n«Prethodni 1 2 3 ... 330 331 332 333 334 335 336 337 338 339 340 ... 373 374 375 Sledeći»\n▪ VIDEO: Mercedes-AMG GT C vs Porsche 911 Carrera T\n▪ Istraživanje: Vozači krosovera i Volkswagena najbahatiji\n▪ BMW X3 Plug-In Hybrid stiže sledeće godine\n▪ Vrele Gume test: Dacia Duster Confort 1.2 TCe/125 4x4\n▪ 2019 Shelby GT Ford Mustang\n▪ Ford predstavio novi Mustang Cobra Jet povodom 50. godišnjice\n▪ Audi RS3 vs Nissan GTR, Porsche Panamera, Audi R8, Mercedes-AMG C63S...\n▪ Isuzu X D-MAX i MU-X concept\n▪ VIDEO: Test 2018 Acura MDX Sport Hybrid\n▪ Mercedes-Benz GLB do kraja ove godine\n▪ VIDEO: BMW M850i Gran Coupe snimljen na Nirburgringu\n▪ No comment: Specijalni Mercedes V klase Maybach Edition u ponudi francuskog limo servisa CLS Paris\n▪ Novi Peugeot 208 početkom sledeće godine\n▪ Prodaja novih vozila u Srbiji u julu veća za petinu\n▪ Automobilisti Dušan Borković i Milovan Vesnić – Značajni ambasadori male Srbije\n▪ I Toyota Avensis povučena iz ponude\n▪ Kraj za Toyotu Verso\n▪ Sinovi anarhije terorišu Ohajo\n▪ TopSpeed travel test: Renault Koleos dCi 175 4WD


Bibins među Zemuncima - BasketballSphere\nDžastin Bibins (23, 196) novi je igrač Mladosti iz Zemuna, prenosi specijalizovani košarkaški sajt “Sportando”. Igra na poziciji plejmejkera, diplomac je univerziteta Juta, na koji je došao posle dve godine na Long bič stejtu.\nSources: Justin Bibbins to join KK Mladost Zemun https://t.co/HvqIVmfo8q\n— Sportando (@Sportando) October 9, 2019\nPo završenim studijama, tokom leta 2018. trenirao je sa nekoliko NBA timova, kako bi se pripremio za draft. Međutim, kako nije biran, rešio je da u profesionalne vode uplovi u Evropi. I to u Poljskoj, gde je igrao za Polfarmu Starograd Gdanjsk, i u prošloj sezoni imao prosek od 17,7 poena i 5,9 asistencija na svakom meču.\nInače, na poziciji plejmejkera Mladost ima iskusnog Alekseja Nešovića, pa ostaje da se vidi kako će se Bibins uklopiti u sistem trenera Zemunaca, Dragana Jakovljevića.


Novalić: Kompanija Intera je osnovana da bi FBiH stekla industrijsku zonu - Klix.ba\nNovalić: Kompanija Intera je osnovana da bi FBiH stekla industrijsku zonu\n17.9.2015. u 14:45\nPremijer Federacije BiH Fadil Novalić izjavio je danas u Sarajevu da je kompanija Intera osnovana da bi Federacija BiH stekla industrijsku zonu, a koja bi se nalazila na prostoru bivšeg Vazduhoplovnog zavoda "Orao" u Rajlovcu.\nDodao je da su prisutni brojni interesi za prisvajanje te zone, ali da je Vlada FBiH počela pregovore s određenim strateškim partnerom o velikoj investiciji za koju Fedracija BiH mora imati prostor "i to je sve što se tiče Intere".\nUpitan zašto je među djelatnostima te firme navedeno i upravljanje imovinom iz pasivnog podbilansa, Novalić je rekao da je cilj Vlade formirati ad hoc grupu koja će mnogo efikasnije raditi pasivni podbilans jer će postojeća agencija biti ugašena, jer nema rezultate.\nNa novinarsku primjedbu da je agencija propisana važećim Zakonom o početnom bilansu stanja preduzeća i banaka koji nikad nije izmijenjen, Novalić je odgovorio da će pasivni podbilans najvjerovatnije završiti tako što će angažirati neku američku pravnu kancelariju da od pasivnog podbilansa "izvuče koliko može jer mi dosad nismo uspjeli niti jednu KM".\nU izjavi za Fenu Novalić je dodatno pojasnio da se odluka o osnivanju privrednog društva Intera uopće ne odnosi na vlasništvo, već na upravljanje imovinom kojom sada niko ne upravlja, a to su poslovni prostori u gradovima Federacije BiH koji se sada koriste nezakonito.\nRiječ je o imovini koja se kontinuirano, već godinama, devastira i otuđuje te je namjera Federalne vlade njena zaštita, a nikako promjena vlasništva.\nVlada FBiH je, po Novalićevim riječima, veoma dobro upoznata o činjenici da je odluka Parlamenta Federacije BiH potrebna kod prijenosa vlasništva, a ne kod prava upravljanja.\nFadil Novalić INTERA


VLADA RS UTVRDILA SET MEDIJSKIH ZAKONA: PRIVATIZACIJA MEDIJA DO 2015. GODINE, UMESTO TV PRETPLATE PLAćAćE SE TAKSA\nSetom zakona koje je Vlada usvojila privatizacija medija moraće da se završi do 1. jula 2015, biće ukinuta pretplata za javne servise, koji će se od 1. januara 2016. godine finansirati iz takse koja će iznositi oko 500 dinara, rekao je Tanjugu državni sekretar Ministarstva kulture i informisanja Saša Mirković.\nMirković je istakao da je posle 11 godina Srbija dobila set reformskih medijskih zakona, što je izuzetno važno za Srbiju, medije i novinare.\nVlada je usvojila i Predlog zakona o javnom informisanju i medijima, Predlog zakona o elektronskim medijima i Predlog zakona o javnim medijskim servisima. Zakon o javnom informisanju i medijima, kako je u intervujuu Tanjugu kazao Mirković, definisaće izlazak države iz medija, a privatizacija će biti završena do 1. jula 2015. godine.\n"Taj zakon će doprineti da se mnogo bolje zna vlasnička struktura medija što je ranije često bio predmet raznih debata i pitanja", istakao je Mirković.\nMirković je rekao da se pretplata ukida stupanjem na snagu ovih zakona, a da će do 1. januara 2016. godine za RTS i RTV plaćati taksa, dok će se u međuvremenu ova dva servisa finasirati iz budžeta.\n"Po prvi put Srbija dobija Zakon o javnim medijskim servisima - o RTS i RTV... Ta dva javna servisa će direktno brinuti o pribavljanju sredstva putem takse, a čiji iznos ni na koji način neće moći da pređe iznos od 500 dinara", poručio je Mirković, ističući da će RTS i RTV imati apsolutnu slobodu izveštavanja.\nPretplata nije isto što i taksa, ona je pokazala slabosti, istakao je Mirković, i dodao da je sistem taksi osmišljen tako da pokaže da je moguće finansirati javne srevise na taj način.\n"Imamo godinu i po dana da taj model popularizujemo", rekao je on.\nOsvrnuo se na kritike da Zakon o javnim medijskim servisima nije usaglašen sa Briselom, poručivši da to nije istina i da je vlada usvojila određene preporuke EU.\nGovoreći o Zakonu o elektronskim medijima, Mirković je kazao da je on preduslov za digitalizaciju, koja treba da bude završena do 17. juna naredne godine i da prati regulativu EU.\nOdgovarajući na kritike da je set medijskih zakona usvojen po hitnoj proceduri, Mirković je istakao da je činjenica da je medijska strategija doneta pre tri godine, da se na zakonima radilo izuzetno dugo i posvećeno, kao i da je Ministasrtvo kulture i informisanja dobilo pozitivne kritike na javne rasprave koje su održane prošle godine.\nKaže i da su u raspravu bili uključeni i predstavnici civilnog sektora, javnog servisa, te da je čitav proces bio izuzetno transparentan.\nIstičući da je u Agenciji za privredne registre registrovano 1.320 glasila, od čega je 81 medij koji treba da se privatizuje, Mirković je rekao da to pokazuje da je na tržištu mnogo više privatnih medija koji se trude da opstanu, te da će ovi zakoni dati šansu da svi startuju sa iste pozicije.\n"Mislim da će usvajanjem ovih zakona biti mnogo više zadovoljnih. U sferi medijskih zakona i reformi ova vlada je zaista pokazala da je željna da ispuni svoja obećanja, a jedno od njih je i obećanje o ukiranju pretplate", kazao je Mirković.\nIzvor: Tanjug, 27.7.2014.


Srbija: igre oko premijerske fotelje / Srbija / zone / home page - Osservatorio Balcani e Caucaso Transeuropa\nSrbija: igre oko premijerske fotelje\nFotelja - Shutterstock\nSve se češće pominje mogućnost da se, u okviru neformalno najavljene rekonstrukcije srpske vlade, obavi i smena premijera. Za sada je reč o nekoj vrsti opipavanja terena. Sam Vučić je rekao da će biti rekonstrukcije, ali da on ne planira da preuzme premijersko mesto u rekonstruisanoj vladi\n27.03.2013. - Dragan Janjić Beograd\nKad lider vladajuće Srpske napredne stranke (SNS) Aleksandar Vučić dolazi u zgradu srpskog parlamenta da se obrati poslanicima nastaje komešanje, a većina predvodjena SNS-om izlazi na hodnike i postavlja se u špalir da bi ga pozdravila. Takav tretman u parlamentu nisu imali, a ni danas nemaju, ni predsednik Srbije ni premijer. Vučić nije ni premijer ni predsednik, već ima titulu prvog potpredsednika vlade, ministar je odbrane i, što je za moć uticaj najvažnije, koordinator srpskih službi bezbednosti.\nOvaj detalj iz srpskog parlamentarnog života na ilustrativan način pokazuje da institucionalni okvir u kome se Vučić kreće postaje pretesan za realnu moć i uticaj kojima raspolaže. Otuda se sve češće pominje mogućnost da se, u okviru neformalno najavljene rekonstrukcije srpske vlade, obavi i smena premijera. Funkcioneri SNS-a sve glansije i sve češće traže da u premijersku fotelju sedne Vučić. Time bi SNS, koja već ima mesto predsednika Srbija, i formalno preuzela punu kontrolu nad najvažnijim funkcijama u zemlji.\nZa sada je reč o nekoj vrsti opipavanja terena. Sam Vučić je prošlog vikenda rekao da će biti rekonstrukcije, ali da on ne planira da preuzme premijersko mesto u rekonstruisanoj vladi. Rekonstrukcija bi moglo da usledi nakon završetka pregovora o Kosovu, dakle u narednih nekoliko meseci. Vučićeva izjava usledila je nakon što je Socijalistička partije Srbije (SPS), čiji lider Ivica Dačić je trenutno premijer, u više navrata stavili do znanja da smatraju da bi promenom premijera sva moć bila koncentrisana u rukama jedne partije, SNS-a.\nNezadovoljstvo SPS-a ne mora da bude nepremostiva priprema u eventualnu rekonstrukciju vlade i promenu premijera. SPS i Dačić lično su opterećeni veoma ozbiljnim korupcionaškim aferama a u Srbiji se, verovatno s pravom, veruje da Vučić protiv premijera i nekih njegovih stranačkih funkcionera ima gomilu dokaza koje može da aktivira svakog trenutka. Vučić, dakle, nije ustuknuo pred SPS-om nego je procenio da mu politička komplikacija te vrste u ovom trenutku nije potrebna. Onog trenutka kada zaključi da mu je premijersko mesto neophodno, on će inicirati raspisivanje vanrednih izbora, s pravo računajući na pobedu SNS-a.\nIndikativno je da su zalaganja za dolazak Vučića na premijersko mesto došla nakon što se ispostavilo da unutar SNS-a postoji otpor smeni pojedinih ministara. Iz toga bi se moglo zaključiti da su ona u značajnoj meri motivisana Vučićevom željom da stavi pod kontrolu ambicije pojedinih struja i funkcionera u sopstvenoj partiji, dok je odnos sa koalicionim partnerima u drugom planu. Ako bi postao premijer, Vučić bi i formalno mogao bitno da utiče na postavljenje ministara i drugih funkcionera u državnim institucijama i bio bi manje zavistan od volje svoje SNS-a.\nSve upadljivije insistiranje na tome da Vučić preuzme ključne funkcije u zemlji i da tako proširi institucionalnog okvira za delovanje mogu se posmatrati i kao još jedan dokaz neuspeha vladajućeg bloka da obnovi i učvrsti uticaj institucija u Srbiji. Stiče se utisak da se na tome i nije radilo previše i da je nekako spontano odabran lakši put koji podrazumeva forsiranje lidera kroz snažnu medijsku kampanju. Tome pogoduje i činjenica da je Vučić, koristeći poziciju koordinatora službi bezbednosti, uspeo da pokrene istrage krupnih korupcionaških afera, što mu je donelo ogromne simpatije javnosti.\nU ovom trenutku se, naravno, ne može govoriti o nekom ozbiljnom pokušaju izgradnje kulta ličnoti. Reč je, prevashodno, o tome da Vučić počinje da shvata da će izgradnja čvrstih i efikansih institucija potrajati a da institucionalni okvir u kome se on trenutno kreće nije ni iz daleka dovoljan da realizuje ciljeve koje je zacrtao. Premijerska funkcija dala bi mu šira ovlašćenja i omogućila da bolje i efikasnije utiče na rad institucija, ali i da bolje kontroliše rad funkcionera SNS-a koji često deluju mimo njegove želje i volje.\nOdnos unutar same SNS je takođe tesno povezan sa igrama oko premijerske pozicije. Neformalno postoje dve struje, jedna okupljena oko Vučića, a druga oko osnivača stranke i sadašnjeg predsednika Srbije Tomislava Nikolića. Nikolićev sin Radomir Nikolić predsednik je Izvršnog odbora SNS-a, formalno kontroliše stranačku blagajnu i, zahvaljujući funkciji koju obavlja, ima veliki uticaj na stranačke funkcionere. Vučić jeste najpopularniji, kako među biračima tako i među članovima SNS-a, ali je daleko od mogućnosti da u potpunosti kontroliše rad stranke čiji je predsednik.\nOgraničen uticaj Vučića na stranačke funkcionere demonstriran je proteklih nedelja u više navrata. On je, na primer, po izbijanju afere sa povišenim novoom aflatoksina u mleku koju je vlada pokušala da reši povećavši dozvoljeni nivo te kancerogene supstance u odnosu na evropsku praksu, najavio da će ta odluka biti korigovana, ostavivši otvorenu mogućnost smene ministra poljoprivrede Gorana Kneževića. Ali, Knežević je istrajao na stavu da Srbija treba da ima 0,5 umesto evropskom praksom definisnaih 0,05 miligrama aflatoksina u mleku, a njegova smena se u javnosti više ne pominje.\nRanije je, u okviru moguće rekontrukcije vlade pominjana i smena ministra kulture Bratislava Petkovića. Ni ta smena se, međutim, više ne pominje, a supruga predsednika Nikolića Dragica Nikolić je, uz naglašenu medijsku pažnju, počela često da se u javnosti pojavljuje sa Petkovićem, dajući značaj aktivnostima njegovog ministarstva. Čak su se pojavile i spekulacije u kojima se negira mogućnost njegove smene.\nRasplet ovog tihog sukoba unutar SNS, bar kako stvari sada stoje, ne bi trebalo da bude dramatičan. Vučiću je stranka potrebna kako bi dobio sledeće izbore, koji mogu da uslede na jesen, a struje koje gravitiraju Nikolićevom kabinetu svesne su da bez Vučića SNS ne može da ima takav uticaj kakav ima sada. Zato je realno pretpostaviti da će obe strane tragati za kompromisom, s tim što će kompromis verovatno nešto više pogodovati sve moćnijem Vučiću.


Ukrajina ne produžuje sporazum o prijateljstvu i saradnji sa Rusijom - 06.12.2018, Sputnik Srbija\nVrhovna rada Ukrajine odlučila je da ne produžuje Sporazum o prijateljstvu i saradnji sa Rusijom nakon 1. aprila 2019. godine. Odgovarajući dokument je na... 06.12.2018, Sputnik Srbija\nVrhovna rada Ukrajine odlučila je da ne produžuje Sporazum o prijateljstvu i saradnji sa Rusijom nakon 1. aprila 2019. godine. Odgovarajući dokument je na zasedanju u četvrtak podržalo 277 poslanika, gde je potreban minimum od 226 glasova.\nPredsednik Ukrajine Petro Porošenko predao je u ponedeljak parlamentu nacrt zakona o raskidanju sporazuma.\nPorošenko je u septembru odobrio stupanje na snagu odluke Saveta za nacionalnu bezbednost i odbranu o raskidu sporazuma. Pritom se objašnjavalo da se ne radi o otkazivanju, već o rešenju da se ne produžava. U slučaju poštovanja svih procedura sporazum prestaje da važi od 1. aprila 2019. godine.\n3 Decembar 2018, 12:17\nMoskva je potez neobljavljanja sporazuma nazvala destruktivnim korakom i izrazila žaljenje u vezi sa ovom odlukom.


U Vodicama održano 12. po redu "Vodičko prelo"\nOvu tradicionalnu manifestaciju organizovalo je ZTU Vidovača pod pokroviteljstvom opštine Smederevska Palanka\n„Vodičko prelo“, 12 po redu, koje se tradicionalno organizuje u Vodicama nadomak Smederevske Palanke, okupilo i ovaj put veliki broj posetilaca ali i učesnika iz okoline naše opštine.\nOvu manifestaciju, koju organizuje ZTU „Vidovača“ pod pokroviteljstvom lokalne samouprave, otvorio je zamenik predsednika Skupštine opštine Smederevska Palanka, Nikola Vučen, koji je istakao da održavanje ovakvih kulturno-umetničkih događaja veoma važno za očuvanje tradicije i identiteta naroda.\n„Opština Smederevska Palanka i lokalna samouprava će i dalje podržavati ovakve manifestacije, ali i dalju izgradnju kuće Pere Todorovića, onoliko koliko bude bila u mogućnosti“, istakao je Nikola Vučen.\nCilj ove manifestacije, koja se i održava u zavičaju Pere Torovića, je očuvanje kulturnog identiteta a o njenom značaju je ispred organizatora govorio predsednik ZTU „Vidovača“ Miodrag Mića Zagorčić koji je istakao da „Vodičko prelo“ ima trajni zadatak da očuva tradiciju i narodno stvaralaštvo.\nPrateći program "Vodičkog prela" i ove godine bio je veoma bogat. Pored obilaska kuće, utemeljivača srpskog novinarstva, Pere Todorovića posetioci su mogli da uživaju i u izložbama domaće radinosti i etno eksponata ali i da probaju tradicionalna jela koja pripremaju domaćice iz Vodica.\nU kulturno-umetničkom delu programa 12. po redu "Vodičkog prela" nastupili su đaci iz vodičke škole sa narodnim igrama, članovi ZTU "Vidovača", kao i KUD iz Selevca i folklorna grupa Opštinske organizacije penzionera iz Palanke, a pored toga ovu manifestaciju obeležili su i nastupi solističkih pevača.\nNa ovoj manifestacije svake godine se dodeljuju zahvalnice, ljudima koji su dali izuzetan doprinos ne samo održavanju "Vodičkog prela" već i životu ovog mesta. Predsednik Zavičajno turističkog udruženja "Vidovača", Miodrag Mića Zagorčić, uručio je tri zahvalnice i to Vladanu Gavriloviću, meštaninu za njegov doprinos selu, zatim Živku Kovandžiću koji već 10 godina učestvuje na Vodičkom prelu i priprema kukuruz, a posthumno je dodeljena i zahvalnica ugostitelju Ratku Stefanoviću koji je pomogao organizaciju prvog "Vodičkog prela".


Potpisani ugovori o rekonstrukciji gradskih ulica i vodovodne i kanalizacione mreže - www.mrkonjic-grad.com\nPotpisani ugovori o rekonstrukciji gradskih ulica i vodovodne i kanalizacione mreže\nU Mrkonjić Gradu danas su potpisani ugovori o rekonstrukciji gradskih ulica, te rekonstrukciji kanalizacione i vodovodne mreže, koji su vrijedni 917.000 KM. Ugovore su potpisali načelnica opštine Mrkonjić Grad Divna Aničić i Trivun Milanović, direktor 'Mrkonjić puteva', kao i Milan Kovačević, finansijski direktor KP 'Park'.\nVrijednost projekta rekostrukcije gradskih ulica je 712.000 KM, a rekonstrukcije vodovodne i kanalizacione mreže 205.000 KM.\nNačelnica Aničić rekla je da je riječ o dva vrlo značajna projekta za opštinu Mrkonjić Grad, te da je polije dugog niza godina i ulaganja u asfaltiranje seoskih ulica došlo vrijeme da se rekonstruišu i gradske ulice.\n"Ovim projektom predviđena je rekonstrucija četiri gradske ulice Petra Kočića, Pavla Dževera, Njegoševa i dio ulice Jovana Raškovića, dužine oko dva kilometra sa odgovarajućim ivičnjacima i trotoarima, te srediti da bude funkcionalne i moderne. Pored toga radovi će obuhvatiti i nivelisanje postojećih slivnika i rešetki koje će omogućiti kvalitetniji odvod oborinskih voda sa saobraćajnice", rekla je Aničićeva.\nDodajući da će u ulici Petra Kočića biti izvršena i rekonstrukcija vodovodne i kanalizacione mreže, te da će ove godine ona zablistati u svom punom sjaju.\nRekonstrukciju gradskih ulica na javnom tenderu dobilo je preduzeće "Mrkonjićputevi". Direktor Trivun Milanović rekao je da čim komunalno preduzeće uradi svoj dio posla da će ući u obnovu i rekonstrukciju ulica, te da je riječ o totalnoj rekonstrukciji.\nMilan Kovačević, finansijski direktor KP "Park", koje će izvoditi radove na rekonstrukciji vodovodne i kanalizacione mreže u ulici Petar Kočić, rekao je da je riječ o starim azbestno-cementnim cijevima koje su dotrajale i koje je potrebno zamijeniti.\n"Mještani ove ulice kao i Komunalno preduzeće imaju niz problema, a sve zbog dotrajalosti cijevi, te je došlo vrijeme da se zamijenu. Mi već početkom sljedeće sedmice krećemo sa radovima, koji će biti organizovani u dvije smjene kako bi se što prije završili i kako bi mještani mogli nesmetano da dolaze do svojih posjeda", rekao je Kovačević. Dodajući da je potrebno rekonstruisati oko 900 metara vodovodne i oko 340 metara kanalizacione mreže, s tim da je jedan dio kanalizacione mreže rekonstruisan ranije.\nRadovi će se izvoditi fazno i sljedećim redosljedom:\n1. Ulica Petra Kočića u Novom Naselju - dužina 890 metara,\n2. Ulica Pavla Dževera – dužina 215 metara\n3. Ulica Njegoševa – dužina 335\n4. Ulica Jovana Raškovića (dio) – dužina 396 metara\nOpština Mrkonjić Grad do kraja ove godine realizovaće još nekoliko manjih projekta koji se tiču asfaltiranja.


TotalCar.rs » Besplatan tehnički: Proverite auto uoči zimske sezone\nAkcija, AMSS, novo, tehnički pregled, TOP\nAMSS započeo je još jednu akciju ““Ispravno vozilo-bezbedno vozilo”, tokom koje svi zainteresovani vozači mogu besplatno prekontrolisati tehničku ispravnost vozila, ali i zameniti stari komplet prve pomoći za novi po povoljnoj ceni.\nI ovog novembra AMSS je obezbedio vozačima besplatnu proveru tehničke ispravnosti vozila, kako bi se ostvarili povoljni preduslovi za bezbedno odvijanje saobraćaja u toku predstojeće zimske sezone, naglasili su u ovom nacionalnom auto-savezu.\nAMSS podseća i da u ovom periodu ističe petogodišnji rok upotrebe novih kompleta prve pomoći, koji su, od kada je donet aktuelni zakon o bezbednosti saobraćaja, obavezni u svim vozilima. U skladu sa tim, savez je odlučio da u saradnji sa Galenikom, a u okviru ove akcije, omogući najpre svojim članovima, a zatim i svim vozačima da na svim prodajnim mestima AMSS uz minimalnu naknadu zamene svoje stare komplete prve pomoći novim.\nIz Uprave saobraćajne policije poručili su da će i ovoga puta podržati akciju “Ispravno vozilo – bezbedno vozilo”, te da će u ovom periodu pojačati redovne saobraćajne kontrole i tom prilikom obaveštavati vozače da mogu da iskoriste ovu pogodnost, a za one koji budu upravljali neispravnim vozilom uslediće i kazne.\nNimalo niske kazne uslediće i za one koji u vozilu nemaju odgovarajući komplet prve pomoći, kažu u saobraćajnoj policiji.\nAkciju koju sporvodi AMSS podržala je i Agencija za bezbednost saobraćaja, uz napomenu da ovakvi projekti imaju za cilj smanjenje broja nastradalih osoba u saobraćaju na putevima. Kako navode, jedan od nezanemarljivih faktora saobraćajnih nezgoda upravo je tehnički neispravno vozilo.\nOva akcija, koja se već 27 godina sprovodi dvaput godišnje, ima pre svega za cilj podizanje svesti kod vozača, jer su dosadašnji rezultati pokazali da je svako treće vozilo u Srbiji neispravno, istakli su organizatori.\nAMSS uputio je apel na sve vozače da odvoje malo vremena i odazovu se akciji, te da na oko 90 linija tehničkog pregleda širom Srbije utvrde da li su bezbedni učesnici u saobraćaju. Adrese centara za pregled tehničke ispravnosti vozila dostune su na zvaničnom AMSS sajtu.


U NARODNOJ SKUPŠTINI RS OBRAZLOŽEN PREDLOG ZAKONA O IZMENAMA I DOPUNAMA ZAKONA O PUTNIM ISPRAVAMA: UKIDANJE VIZA KOJE SRBIJA DAJE SVOJIM DRżAVLJANIMA (IZLAZNE VIZE)\nMinistar unutrašnjih poslova u Vladi Republike Srbije Nebojša Stefanović izjavio je da će usvajanjem Predloga zakona o izmenama i dopunama Zakona o putnim ispravama biti ukinute takozvane izlazne vize, odnosno vize koje Srbija daje svojim državljanima.\nStefanović je obrazlažući taj dokument u Skupštini Srbije istakao da je cilj ovog zakonskog rešenja usaglašavanje izdavanja putnih isprava u Srbiji sa najnovijim standardima EU i novim domaćim zakonima.\nOn je objasnio da se izlaznim vizama ograničava sloboda kretanja ljudi, kao jedna od fundamentalnih sloboda u EU, a ograničavanje slobodnog kretanja ljudi su još uvek moguća iz sledećih razloga - javnog reda i sigurnosti, zaštite zdravlja i zapošljavanja u javnoj službi.\nMinistar je naveo da ukidanjem izlaznih viza u tom zakonu prestaju da postoje brodarska i pomorska isprava u koju je uneta viza kao vrsta putne isprave, već će dosadašnji imaoci ovakvih putnih isprava putovati uz pasoš.\nStefanović je rekao da su brodarske i pomorske knjižice mnogo nižeg stepena zaštite nego standardni pasoši i da je utvrđeno da je izdavan neočekivano veliki broj tih knjižica zbog čega je bilo zamerki da se one zloupotrebljavaju.\nDruga važna novina koju donosi ovo zakonsko rešenje jeste prestanak prakse uzimanje biometrijskih podataka od dece mlađe od 12 godina.\nIzvor: Press služba Vlade Republike Srbije, 10.6.2014.


Staza omeđana austrijskim Alpima, pokraj gradića Špilberg, vratila se u kalendar takmičenja prošle sezone nakon 18 godina. Tada je Andrea Janone na Dukatiju ispisao simfoniju u Austriji startujući sa pol pozicije i pistu obojio crvenom bojom, te tako ovoj ekipi doneo prvu pobedu nakon šest godina.\nSličan scenario mogao se očekivati i ove sezone, a kao glavni favorit izdvojio se vozač fabričkog Dukatija u sjajnoj formi Andrea Doviciozo, koji juri treću pobedu. Međutim, vodeći u šampionatu sveta Mark Markez ovog vikenda se pobrinuo da neizvesnost ne izostane. Pol poziciju obezbedio je u subotu ubedljivim rezultatom (1:23.235) i tako parkirao Hondu ispred dva vozača Dukatija u prvom startnom redu, Dovicioza i Horhea Lorenca. Trka za Veliku nagradu Austrije donela je otvorene bitke za sva tri mesta na pobedničkom postolju, ali ona najuzbudljivija bila je za pobedu.\nDoviciozo, Markez i Pedrosa na postolju\nMarkez na startu nije zadržao prvu poziciju pošto mu se približavao Horhe Lorenco koji je do treće krivine prvog kruga poveo u trci, u pokušaju da pobedu odnese na prepoznatljiv i ubedljiv način. Veliki znak pitanja stajao je kad je reč o izdržljivosti guma Dukatijevih vozača, s obzirom na to da su se i Doviciozo i Lorenco opredelili za meku komponentu zadnjeg pneumatika, a 28 krugova do cilja mogao je biti prilično dug put. Presudno je u ovoj trci bilo upravo ekonomično trošenje guma i strpljivo čekanje idealne prilike za napad. Markeza je na drugoj poziciji ugrozio Doviciozo, ali se Španac sjajnim manevrom vratio iza Lorenca, a potom 17 krugova pred kraj trke preuzeo i vodeću poziciju.\nČinjenica da Lorenco još uvek nije ovladao vožnjom na potrošenim gumama ubrzo ga je izuzela iz borbe za pobedu u Austriji. Umesto toga, treću poziciju je želeo i Dani Pedrosa, koji je bez većih problema uspeo da obiđe Lorenca. U borbi za prvo mesto našli su se Markez i Doviciozo, razlike u vremenima koja su postavljali bile su minimalne, te je duel bio neizvestan do kraja. Kao po šablonu, kada bi Markez napao, Doviciozo nije pružao odgovor, već je strpljivo štedeo gume, te čekao priliku za napad i grešku protivnika. Poslednji krug prvi je započeo Dovicizo, a Markez mu nije dozvolio da napravi značajniju prednost. Iz sektora u sektor nestajale su šanse za Španca da trijumfuje, a u poslednjoj krivini je Doviciozo odoleo napadu i uz podignutu ruku kroz cilj prošao kao prvoplasirani.\nJoš jednu u nizu loših vožnji priredili su vozači fabričke Jamahe, pošto je bilo jasno da nisu uspeli da pronađu dobar tempo za trku, te je Maverik Vinjales završio na šestoj, a Valentino Rosi na sedmoj poziciji.\nBitka u Špilbergu kakvu su ljubitelji ovog takmičenja dugo priželjkivali stanje u šampionatu učinila je još neizvesnijim. Mark Markez i dalje drži prvu poziciju sa 174 poena ispred Dovicioza koji sada zaostaje svega 16 poena. Vozači fabričke Jamahe dobili su ozbiljan domaći zadatak, pošto ih rezultati koje trenutno ostvaruju neće održati u borbi za šampionsku titulu. Vinjales je trenutno trećeplasirani sa 150 bodova, devet više u odnosu na Rosija.\nMoto GP karavan seli se u Silverston, gde će 27. avgusta biti održana trka za Veliku nagradu Velike Britanije.\nAntić: Mnogo radimo na EKOLOŠKIM STANDARDIMA u proizvodnji energije


Bihaćki studenti "otkupili" kilometre svoje asistentice za pomoć djeci s autizmom - mojusk.ba\nBihaćki studenti "otkupili" kilometre svoje asistentice za pomoć djeci s autizmom\nU nedjelju je u glavnom gradu Bosne i Hercegovine održana još jedna humanitarna trka na 5 kilometara pod sloganom “Trčim za nekog sa autizmom”, a koju je organizovala sarajevska NGO “Marathon Sarajevo”.\nNa startu ispred BBI centra okupilo se 600 trkača, od kojih je jedan dio došao s “otkupljenim” kilometrima, a u svrhu prikupljanja novčanih sredstava za nabavku školskog pribora za djecu s autizmom iz sarajevske organizacije “Edus”.\nI studenti bihaćkih Islamskog pedagoškog fakulteta i Fakulteta zdravstvenih studija podržali su ovu humanitarnu akciju te su otkupili 5km svoje asistentice mr Dijane Sulejmanović, a sva sredstva bit će uplaćena direktno na račun “Edus”-a, organizacije koja se bavi edukacijom djece sa dijagnozom autizma.\nDirektor NGO “Marathon Sarajevo”, mr Erol Mujanović, poznat po tituli Ironmana i po istrčavanju rute Sarajevo-Srebrenica i brojnim humanitarnim aktivnostima za pomoć djeci, ponosan je na činjenicu da su među 600 trkača na startu bili i mladić sa autizmom, Faris Imamović, kao i mladić sa cerebralnom paralizom, Denis Agović, kojem je ova trka poslužila kao priprema za triatlon. Oni su dokazali da sve naše granice počinju i završavaju samo u našoj glavi te da je svaki cilj moguće ostvariti.


Energyobserver - UK / BRITANIJA POSTIGLA PRVI POST-BREGZIT SPORAZUM\nUK / BRITANIJA POSTIGLA PRVI POST-BREGZIT SPORAZUM\nVelika Britanija dogovorila je prvi značajni post-Bregzit sporazum - Svetska trgovinska organizacija (STO) potvrdila je da će se Britanija priključiti Sporazmu o vladinim nabavkama (GPA) kao samostalna članica ako napusti EU bez sporazuma o Bregzitu. GPA ima 47 članica, uključujući preostalih 27 zemalja EU, SAD, Kanadu i Japan.\nTrgovinski pregovarači još u novembru su se načelno složili da dozvole Britaniji da i dalje ima pristup 1,3 hiljade milijardi funti godišnje vrednom tržištu ugovora o vladinim nabavkama posle Bregzita. Britanija će ostati članica GPA kako da je i dalje u EU do decembra 2020. ako pristane na sporazum o povlačenju sa blokom.\nUzvratno će firme iz inostranstva moći da daju ponude na 67 milijardi funti vrednom tržištu ugovora javnog sektora u Britaniji.\n"Odluka GPA ukazuje na našu odlučnost da minimizujemo svaki prekid" (saradnje), rekao je britanski ambasador u STO Džulijan Brajtvajt.\nTaj sporazum predstavlja dobru vest za vladu Tereze Mej koja je pre dva dana priznala da njene pripreme za Bregzit "bez sporazuma" napreduju.\nU zvaničnom dokumentu o izlasku iz EU navodi se da je "malo dokaza da se sektor biznisa ozbiljno spremio za scenario izlaska bez sporazuma".\n"Kratko vreme do 29. marta ne omogućava vladi da ublaži efekte izlaska (iz EU) bez sporazuma", navodi se u tom dokumentu.\nNi vlada Tereze Mej nije mnogo napredovala sa 40 trgovinskih sporazuma između EU i trećih zemalja za koje želi da ostanu na snazi pre nego što Britanija otvori svoje pregovore o budućim trgovinskim sporazumima.\nMinistarstvo za spoljnu trgovinu priznalo je nedavno da brojni trgovinski sporazumi EU i trećih zemalja, uključujući one sa Japanom i Turskom, koje je trebalo "preinačiti" za slučaj izlaska iz EU bez sporazuma, neće biti na snazi od 29. maja.\nBritanski poslanici 12. marta ponovo će glasati o sporazumu o izlasku iz EU. Ako ga ponovo odbace, poslanici će 13. marta moći da glasaju za Bregzit "bez sporazuma" ili da narednog dana traže "kratko" produženje procesa u sklopu člana 50 Ugovora EU.\n28.02.2019 · BREGZIT


Dan retkih bolesti - dekorativno osvetljenje simbola Beograda - Dan u Beogradu\nNaslovna » BG svaštara » Obrati pažnju! » Dan retkih bolesti – dekorativno osvetljenje simbola Beograda\nDan retkih bolesti - dekorativno osvetljenje simbola Beograda (foto: beograd.rs)\nUz podršku Grada Beograda, kao i širom sveta biće obeležen poslednjih dana u februaru. Tim povodom će od 25. do 28. februara specijalno biti osvetljeni Palata Albanija, Brankov i Most na Adi, velika kupola Doma Narodne skupštine, za šta će se angažovati ekipe JKP „Javno osvetljenje“ Beograd.\nDan retkih bolesti je prilika da se kao društvo zalažemo za unapređenje ljudskih prava i inkluziju na lokalnom, nacionalnom i međunarodnom nivou i pružimo preko potrebnu podršku. Počevši od 2008. godine, kada je prvi put obeležen ovaj važan datum, do danas se ovim povodom osvetljavaju izabrani objekti u preko 100 zemalja. (Beoinfo)\nTagovibg svaštara dan retkih bolesti dekorativno osvetljenje norbs obrati pažnju simboli beograda zdravlje\nPrethodni Sahrane i kremacije u Beogradu, 26. i 27. februar 2022.\nSledeći Zlatko Vasić – Šušššti ševar


02.05.2016 22:52 Bojan Nikitović\nNevena Zečević iz Streljačkog kluba „Aranđelovac“ sa 175 krugova i Novica Petrović, član ekipe „Juteks“ sa 184 kruga i osvojili su prva mesta u petom „Smederevskom kupu“ u gađanju serijskom vazdušnom puškom na strelištu u Sportskoj hali Smederevo, u subotu 24. aprila. Pobednici smederevske lige u streljaštvu Aranđelovačke strelkinje: Nevena Zečević, Mladena Ristić i Tijana Usanović,...\n02.05.2016 20:45 Ivan Lalovic\nPo kišovitom i prohladnom vremenu za igru, viđena je dobra fudbalska predstava u kojoj je domaća ekipa dominirala tokom celog susreta i zasluženo osvojila nove bodove. Gosti orjentisani na odbranu i kontra napade ipak mogu biti zadovoljni rezultatom jer je nepreciznost domaćih napadača spasla ih daleko ubedljivijeg poraza. Već u 3. minutu susreta lepa prilika za domaće, ali Pavlović...\n02.05.2016 19:57 Dragan Popaz\nFudbaleri Slatine i OFK Bora sastaće se sutra, utorak, u 17 sati na stadionu u Slatini u polufinalu OFS Kupa Bor. Pehari finalistima i najboljem strelcu / foto: D.Popaz Slatinjani su do polufinala stigli savladavši tim Krivelja 5:0, a borski „crno-beli“ službenim rezultatom 3:0 sa ekipom OFK Zlot. Bolji iz ovog duela, sastaće se sa ekipom Šarbanovca koja je savladala tim...\n02.05.2016 19:37 fkvozdovac.rs\n02.05.2016 18:44 Vojkan Andrejić\nSvi putevi vode u Čačak! Rečenica koja se najčešće čuje u Nišu posle utakmice sa Radnikom i remija Vojvodine na svom terenu protiv Voždovca. Borba za četvrto mesto se otvorila, u ovom trenutku čini se, sa boljom startnom pozicijom za “Real sa Nišave” sa, reklo bi se, kapitalnih dva boda prednosti u odnosu na novosadsku “Staru damu”. Četiri kola do kraja sezone i identični...\n02.05.2016 18:35 Bojan Nikitović\nKrajem aprila održano je Regionalno prvenstvo serijskom vazdušnom puškom na kojima su se, za plasman na državno prvenstvo, takmičile ekipe iz Kragujevca, Pirota, Bora, Vranja, Jagodine, Paraćina, Ćuprije , Aranđelovca... Streljački klub Aranđelovac nastupio je u većini uzrasnih kategorija: kadetkinje, juniorke, juniori, seniorke i seniori.Svoj prvi nastup imala je ekipa kadetkinja u sastavu:...\n02.05.2016 13:59 Bojan Nikitović\n02.05.2016 12:35 Vojkan Andrejić\nOdigrao je Radnički u svojoj istoriji mnogo mečeva koji su nosili epitet važnosti, ali se čini da će sledeći, koji se igra u utorak u Čačku, biti jedan od najvažnijih u novijoj istoriji. Vrlo važan meč za Radnički, doduše ne i odlučujući, za ostavrivanje ambicija o povratku Radničkog na evropske staze. Važan zbog toga što će, ukoliko ostvari pobedu, jasno staviti do znanja fudbalskoj javnosti...\n02.05.2016 00:14 Bojan Nikitović\nNajuspešnije takmičarke Karate Kluba “Knjaz” iz Aranđelovca , Jovana Preković i Jovana Vulinović od nedavno se nalaze na završnim pripremama seniorske reprezentacije Srbije pred prestojeće 51 prvenstvo Evrope koje će se održati u Francuskoj u Monpeljeu periodu od 5. do 8. maja. Jovana Vulinović,Roksanda Atanasov i Jovana Preković (s leva na desno) - Karate Klub "Knjaz" iz Aranđelovca...\n12:51 Ograničen kapacitet stadiona Voždovca za meč sa Napretkom, do karata možete doći na dan utakmice!\n12:37 Sale na klupi Zvezde ?


Litvaniju su pogodile rekordno visoke temperature, a šest osoba, koje su spas od vrućina tražile u rekama ili jezerima, udavilo se.\nŠkole u mnogim gradovima su ove nedelje zatvorene.\nU Litvaniji, zemlji sa 2,8 miliona stanovnika, nedeljama nije pala kiša. U gradu Kajšjadoris, u centralnim delovima zemlje, juče je izmereno rekordnih 35,7 stepeni Celzijusa za jun mesec.\nAP prenosi da je na stotine ljudi zatražilo pomoć lekara zbog vrućine.\nMeteorolozi predviđaju da će danas temperature u više oblasti dostići 36 stepeni Celzijusa.\nZbog visokih temperatura vodostaj reka je na najnižem nivou ikada zabeleženom u junu, a i snabdevanje vodom je ograničeno.\nLitvanci će plaćati visoke kazne za upotrebu mobilnog\nSaopšteni preliminarni rezultati izbora u Litvaniji\nTvrđava svetog Nikole u Šibeniku, koja je uvrštena na UNESCO-ov spisak materijalne kulturne baštine, otvorena je danas nakon što je dve godine bila zatvorena zbog radova na sanaciji.


Promo događaj „Vidi Srbiju“ 30. juna u Novom Sadu - Novosti - Turistički svet\nPromo događaj „Vidi Srbiju“ 30. juna u Novom Sadu\nUspešna promocija turističke ponude Srbije u okviru kampanje i promotivnih događaja Turističke organizacije Srbije (TOS) pod sloganom „Vidi Srbiju“ u Nišu (16. juna) i Čačku (23. juna), nastavlja se u Novom Sadu 30. juna na Trgu Slobode u periodu od 18 do 21 čas.\nBogat zabavni program, nastupi muzičkih grupa, projekcije turističkih filmova, kao i kviz znanja „Koliko poznaješ Srbiju – 52 vikenda u Srbiji“ najsrećnijim posetiocima obezbediće nezaboravan doživljaj leta u Srbiji i informisati posetioce o mogućnostima za odmor u našoj zemlji, navodi se u saopštenju TOS.\nNa štandovima lokalnih turističkih organizacija posetioci mogu i da degustiraju karakteristične lokalne specijalitete u skladu sa programom „52 ukusa Srbije“. Pored samih domaćina, predstavljaju se i destinacije koje gravitiraju ka tom gradu, kako bi zajednički predstavili svoju regionalnu ponudu.\nKaravan je i prilika i da se promoviše subvencionisana mera Vlade Republike Srbije – vaučeri za odmor u Srbiji sa Ministarstvom trgovine, turizma i telekomunikacija.\nOvim promotivnim događajima Turistička organizacija Srbije poziva domaće goste da svoj letnji odmor ili njegov deo provedu na destinacijama širom Srbije.\nSabiranje blagoslova Osim što predstavlja zanimljivo štivo vezano za...\nŠta ima u planu novi vlasnik Specijalne bolnice u Vranjskoj banji\nPočetkom ove godine, Specijalna bolnica u Vranjskoj banji je u potpunosti je privatizovana....\nWTCC preporučuje: Na aerodromima ne odustajati od testiranja nevakcinisanih\nŠirom sveta počela je vakcinacija, koja bi trebalo, pored zaštite od virusa, da...\nPosle Letnjih olimpijskih igara Pariz ulazi u fazu velike restauracije\nVelika restauracija Pariza trebalo bi da počne nakon Letnjih olimpijskih igara 2024. godine, a...\n» Kule visine do 100 metara gradiće se kod Sava centra\n» Sabiranje blagoslova\n» Šta ima u planu novi vlasnik Specijalne bolnice u Vranjskoj banji


Ruski ministar odbrane se pohvalio na vojnoj konferenciji da je Rusija uspješno testirala najsavremenije rakete u SirijiIslam-live | Islam-live\nPosted By: livePosted date: October 22, 2016 In: Svijet, Vijesti\nTokom primjene vojne tehnike u Siriji identifikovan je niz konstruktorskih i proizvodnih nedostataka, izjavio je šef ruskog vojnog resora na svečanosti posvećenoj prijemu naoružanja i vojne opreme u oružane snage, izvještava portal “Ruskarec”.\n“Ministar odbrane RF Sergej Šojgu rekao je da je operacija VKS u Siriji doprinijela otkrivanju niza nedostataka u funkcionisanju vojne tehnike.\nPrema Šojguovim riječima Ministarstvo odbrane razmotriće mjere u vezi sa povećanjem pouzdanosti vojne tehnike.\nOperacija VKS Rusije u Siriji počela je 30. septembra prošle godine. Ruska vojska u proteklom periodu testirala je najnovije naoružanje u borbenim uslovima.\nPočetkom oktobra u Moskvi je održana vojno-tehnička konferencija posvećena unapređenju naoružanja u vezi sa sirijskim iskustvom. Šojgu je tada govorio sa čim se sve ruska vojska suočila tokom operacije”.\nStečeno je praktično iskustvo gađanja visokpreciznim oružjem dalekog dometa sa površinskih brodova i podmornica, iz voda Kaspijskog i Sredozemnog mora. Avioni strateške avijacije u realnim borbenim okolnostima prvi put su primijenili nove rakete vazdušnog baziranja H-101, dometa do 4,5 hiljada kilometara, izjavio je ministar odbrane RF.\nŠojgu je takođe naglasio da je rusko naoružanje u cjelini pokazalo svoju pouzdanost i efikasnost u „komlikovanim uslovima na pustinjskom terenu“.


NAJBOLJI POSAO NA SVIJETU: Suspendovanim sudijama i tužiocima u BiH isplaćeno oko tri miliona KM! - Gerila\nNAJBOLJI POSAO NA SVIJETU: Suspendovanim sudijama i tužiocima u BiH isplaćeno oko tri miliona KM!\n25 Septembra, 20200\nPojedinim sudijama i tužiocima je suspenzija omogućila da u miru pripremaju odbranu u postupcima koji su protiv njih pokretani zbog korupcije, zloupotrebe položaja, nasilja, pa i seksualnih delikata. Mnogi od njih su odugovlačili s postupcima kako bi naplatili što više novca kojeg su potom ulagali u pokretanje vlastitih advokatskih kancelarija\n„Potrebne su značajne zakonske izmjene, posebno kako bi se osiguralo da disciplinske sankcije služe kao djelotvornije sredstvo prevencije,“ pisalo je u Analitičkom izvještaju koji je pratio Mišljenje Evropske komisije o zahtjevu Bosne i Hercegovine za članstvo u EU u dijelu koji se ticao rada pravosuđa.\nEvropski stručnjaci su ocijenili da preblage disciplinske sankcije ne djeluju preventivno, jer je riječ uglavnom o opomenama ili novčanim kaznama koje su nosiocima pravosudnih funkcija i više nego prihvatljive ukoliko znamo koliko plate u pravosuđu odskaču od prosječnih plata u drugim sektorima.\nBOLJE PLAĆENI I OD POLITIČARA\nMože se čak reći da sadašnji sistem sankcija u pravosuđu ide na ruku sudijama i tužiocima kojima disciplina nije među prioritetima u radu. Osim što je riječ o kaznama u iznosima od petine ili trećine plate za neke teže prekršaje radne discipline, koje opet ostavljaju dovoljno novca za prijatan život po bh. standardima, čak i najstrožijim sankcijama za sudije ili tužioce prethode dugi procesi za vrijeme kojih primaju puni iznos plate, čak i kada su pod suspenzijom.\nUstvari, može se reći da je „suspendovani sudija/tužilac“ najbolji posao u Bosni i Hercegovini jer njihova primanja nadmašuju i uvijek nepopularna primanja političara, a dok se političarima njihova visoka primanja uvijek nabijaju na nos zbog nerada, suspendovani sudije i tužioci zarađuju čak i više od njih, a tokom trajanja suspenzije platu u punom iznosu dobijaju kao nagradu za počinjeni prekršaj ili krivično djelo.\nTu su u povlaštenom položaju i u odnosu na druge javne službenike čija se primanja umanjuju nakon što im je izrečena mjera privremenog udaljenja sa posla, odnosno suspenzije.\nNa osnovu podataka koje je Inforadar od Visokog sudskog i tužilačkog vijeća (VSTV) dobio tek nakon nekoliko urgencija i značajnog probijanja rokova utvrđenih Zakonom o slobodi pristupa informacijama, u proteklih deset godina mjera privremenog udaljenja je izrečena za 26 nosilaca pravosudnih funkcija u tri od četiri pravosudna sistema u državi.\nZanimljivo, dok su izricane mjere suspenzije protiv sudija i tužilaca iz oba entitetska pravosudna sistema i onih sa državnog nivoa, protiv njihovih kolega iz Brčko Distrikta nije bilo suspenzija.\nPlate sudija i tužilaca su zakonski regulisane i podaci o njima se mogu naći na stranici VSTV-a pravosudje.ba. Važno je istaći da su tamo navedene osnovne plate koje su naknadno bile usklađivane sa rastom prosječnih plata u državi, ali ćemo se, računajući koliko nas koštaju suspendovane sudije i tužioci, držati osnovnih brojki kako bismo izbjegli bilo kakvo pretjerivanje u brojkama.\nDakle, ukoliko uzmemo trajanje pojedinih suspenzija iz tabele koju smo dobili iz VSTV-a, i to pomnožimo sa platama navedenim na zvaničnoj stranici Vijeća, dobijemo da je samo za neto plate suspendovanih sudija i tužilaca u zadnjih deset godina isplaćeno više od 1,5 miliona KM! Ukoliko znamo da opterećenje na platu u BiH doseže i 70%, ukoliko i tu uzmemo konzervativniju vrijednost u iznosu davanja od dvije trećine iznosa neto plate, dobijemo da su suspendovane sudije i tužioci poreske obveznike ove države u zadnjoj deceniji po najkonzervativnijoj računici koštale oko 2,5 miliona KM.\nAko još znamo da je većina suspenzija izrečena sudijama i tužiocima sa dugogodišnjim stažem, čije su plate uvećane po odgovarajućem koeficijentu i ako uzmemo u obzir da su plate u pravosuđu posljednjih godina zbog usklađivanja s rastom prosječnih plata narasle negdje između deset i dvadeset posto, može se sa sigurnošću reći da je stvarna cijena suspenzija u pravosuđu jako blizu cifri od tri miliona KM.\nREKORDERKA AZRA MILETIĆ\nČak i ukoliko nije dosegnut ovaj iznos, neće dugo proći dok se to desi budući da trenutno traje devet suspenzija za koje građani Bosne i Hercegovine svakog mjeseca izdvoje 25.000 KM neto, odnosno oko 42.000 KM bruto.\nRekorderka u primanjima ostvarenim za vrijeme trajanja suspenzije je svakako sutkinja Suda BiH Azra Miletić koja je privremeno udaljena 27. februara 2015. zbog primanja mita u procesu protiv bivšeg policijskog komesara USK Rame Brkića. Njoj je do sada po gruboj računici isplaćeno najmanje 268.000 KM, odnosno skoro 450.000 KM bruto. Korigujemo li ovu brojku dodatkom na radni staž i usklađivanjem sa rastom plata u FBiH, može se sa sigurnošću reći kako je samo suspenzija sutkinje Azre Miletić poreske obveznike koštala oko pola miliona maraka!\nU prvu ligu suspendovanih po primanjima ulaze svakako i smijenjeni glavni tužilac Tužilaštva BiH Goran Salihović te državni tužilac Božo Mihajlović. Salihović je zbog zloupotrebe položaja najprije bio nešto više od godinu dana suspendovan sa tadašnje pozicije glavnog tužioca, a sada je već skoro tri godine na suspenziji kao „obični“ tužilac državnog tužilaštva. Tokom ove dvije suspenzije primio je najmanje 185.000 KM, odnosno oko 200.000 KM ako uračunamo i već spomenute korekcije. Mihajlović je suspendovan od marta 2017. pod optužbom za nesavjestan rad u službi i do sad mu je isplaćeno barem 168.000 KM.\nOno što bode oči jeste podatak da većina ovih suspenzija na kraju završi razrješenjem ili ostavkom, što znači da su itekako opravdane i da suspendovane sudije i tužioci uglavnom nisu dostojni toga da ih i dalje plaćaju građani čije su povjerenje iznevjerili.\nOd 26 nosioca pravosudnih funkcija kojima je izrečena mjera privremenog udaljenja, samo se njih sedam vratilo na posao, što pokazuje da je većina novca od onih tri miliona potrošena da se finansira bezbrižan život ljudi koji su, iako su masno plaćeni da štite interese građana i države, svoje pozicije uglavnom stavili u službu korupcije pa i kriminala (čast časnim izuzecima).\nDo koje mjere odsustvo osjećaja za mjeru kod pojedinih suspendovanih nosilaca pravosudnih funkcija može ići govori i primjer jedne sutkinje kojoj primanja od preko 3.000 KM nisu bila dovoljna da ne zloupotrijebi funkciju i ne primi mito, pa je tražila da joj se dodijeli advokat po službenoj dužnosti jer je, kako je navela, „lošeg materijalnog stanja.“ Naravno, i ona je tokom suspenzije primala platu u punom iznosu.\nPOD POLITIČKOM KONTROLOM\nIako je Evropska komisija prepoznala da disciplinske sankcije ne djeluju preventivno, moglo bi se čak reći kako su one za pojedine sudije i tužioce jako stimulativne i inspirativne. Tako je, recimo, bivši glavni tužilac Tužilaštva BiH Milorad Barašin slobodno vrijeme i finansijsku sigurnost koju mu je donijela suspenzija iskoristio da magistrira. Barašin je smijenjen sa pozicije glavnog tužioca i nastavio je raditi kao tužilac Tužilaštva BiH do svoje smrti 2018. godine.\nPojedinim sudijama i tužiocima je suspenzija omogućila da u miru pripremaju odbranu u postupcima koji su protiv njih pokretani zbog korupcije, zloupotrebe položaja, krivotvorenja, nasilja, pa i seksualnih delikata. Veliki broj njih su, svjesni vlastite odgovornosti i izvjesnog razrješenja, odugovlačili s postupcima kako bi naplatili što više novca kojeg su potom ulagali u pokretanje vlastitih advokatskih kancelarija.\nS druge strane, nerijetko suspendovani sudija ili tužilac provede neko vrijeme pod suspenzijom dok traje postupak koji se vodi protiv njega ili nje, a onda uoči izricanja podnese ostavku i tako izbjegne razrješenje koje sa sobom povlači zabranu ponovnog apliciranja na neku od pravosudnih funkcija. Naime, ostavka se tretira kao samovoljno napuštanje pravosudnog sistema i ne predstavlja formalnu prepreku za eventualni povratak u pravosuđe kakvu predstavlja razrješenje.\nU svakom slučaju, na primjeru postupaka protiv sudija i tužilaca se možda i najbolje vidi koliko je važno skraćivanje trajanja sudskih postupaka na kojem insistiraju sve preporuke iz EU, ali i koliko su nosioci pravosudnih funkcija privilegovani u odnosu na ostatak bh. društva.\nDa bi sve bilo još gore, pojedinci iz samog vrha pravosuđa danas su pod potpunom političkom kontrolom, i tu uglavnom retrogradnih politika koje koče ovu zemlju i rade na njenoj disoluciji.\nRelated tags : BiH pravosuđe sudije i tužioci\nPartnerstvo 27: Ekološki zakoni u BiH djelimično ili slabo usklađeni sa EU regulativom!\nVlada Republike Srpske usvojila je Uredbu o visini putarine, kojom se utvrđuje visina putarine na svih 106 kilometara autoputa koji je u upotrebi i to kroz zatvoreni sistem naplate putarine. Ur


Tadić i Nikolić: treći put u drugom krugu | EurActiv Srbija\nTadić i Nikolić: treći put u drugom krugu\nObjavljeno : 17.05.2012.\t Tweet\nU Srbiji će se 20. maja održati drugi krug predsedničkih izbora, u kome će se po treći put naći Boris Tadić i Tomislav Nikolić, lideri dve vodeće stranke koje su osvojile najviše glasova na parlamentarnim izborima. Ubrzo nakon toga, očekuje se i konačan dogovor o formiranju vlade Srbije u kojoj će najverovatnije okosnicu činiti iste partije koje su bile na vlasti i do sada. Kampanju pred drugi krug izbora obeležile su optužbe za izbornu krađu koje je iznela Nikolićeva Srpska napredna stranka (SNS), a malo toga je rečeno o konkretnim načinima za rešavanje akutnih pitanja koja opterećuju društvo, u čemu nije mnogo pomogao ni TV duel dva kandidata, održan 16. maja. Nedoumicu oko opredeljenja naprednjaka za EU dodatno je podstakao njihov dogovor o podršci u drugom krugu sa Demokratskom strankom Srbije (DSS), koja je za političku neutralnost zemlje.\nTadić, ispred koalicije "Izbor za bolji život", i Nikolić, kandidat koalicije "Pokrenimo Srbiju" suočiće se po treći put u drugom krugu predsednickih izbora. Oni su bili rivali i na izborima 2004. i 2008. godine, a oba puta je Tadić pobedio Nikolića u drugom krugu.\nOba kandidata su u prvom krugu izbora osvojili manje glasova nego pre četiri, odnosno pre osam godina. U prvom krugu, održanom 6. maja, Tadić je osvojio 25,31% glasova, a Nikolić 25,05% glasova birača. Za razliku od izbora 6. maja, tokom kampanje pred drugi krug izbora nisu toliko objavljivana istraživanja javnog mnjenja, a prema istraživanju Ipsos stratedžik marketinga, čije rezultate su preneli beogradski mediji 12. maja, Tadić uživa podršku 58% građana, a Nikolić 42%.)\nU jednom trenutku, nakon iznošenja optužbi za izbornu krađu, nije bilo izvesno da li će Nikolić učestvovati u drugom krugu izbora. On je nagovestio da bi mogao da bojkotuje drugi krug predsedničkih izbora i svoje pristalice pozove na bojkot. On to, međutim, nije učinio već je 13. maja saopštio da će "ipak" izaći na izbore. Najavio je da će se u drugom krugu SNS organizovati tako da izbori ne mogu da budu pokradeni i da će, kada postane predsednik Srbije, naći načina da dokaže krađu na parlamentarnim i lokalnim izborima.\nDan pred početak predizborne tišine koja počinje 17. maja u ponoć, obeležila je moblilizacija podrške. Više stranaka je istupilo u prilog jednog od dva kandidata, a DSS je nakon dogovora lidera dve stranke o pitanjima neutralnosti i promene Ustava 16. maja pozvala građane da u drugom krugu izbora podrže Nikolića.\nU Srbiji su 6. maja održani prvi krug predsedničkih izbora, parlamentarni i lokalni izbori. Na parlamentarnim izborima najviše glasova je osvojila Srpska napredna stranka sa 24,01% odnosno 73 osvojena mandata, dok je na drugom mestu Demokratska stranka sa 22,07%, odnosno 67 mandata. Prednost SNS bila je očekivana, ali su obe stranke dobile manje nego što se očekivalo.\nNeposredno nakon parlamentarnih izbora koalicije oko Demokratske stranke i Socijalističke partije Srbije postigle su načelni dogovor da formiraju vladu, a konkretan dogovor je odložen za vreme nakon drugog kruga predsedničkih izbora.\nSporazum o podršci predviđa da se pitanje da li je u interesu Srbije da bude politički neutralna država ili treba da bude članica EU razreši tako što će se o tome narod izjasniti na referendumu. Takođe, pitanje promene Ustava Srbije neće se, prema sporazumu, pokretati i biti podržano bez saglasnosti obe stranke.\nNikolić i predsednik DSS Vojislav Koštunica su se sporazumom o podršci saglasili da postoji opravdana sumnja da je došlo do ozbiljnih izbornih neregularnosti i izborne krađe 6. maja. Koštunica je rekao za Betu da bi pobeda Nikolića na izborima 20. maja omogućila da se kao predsednik, svojim autoritetom, založi da jedna nezavisna komisija ponovo prebroji glasačke listiće i utvrdi šta se stvarno desilo na izborima, 6. maja.\nSporazum sa DSS-om dodatno je podstakao nedoumice oko evropskog opredeljenja naprednjaka, a TV duel dva predsednička kandidata nije doneo razjašnjenje ovog koraka SNS. Nikolić je u TV duelu 16. maja rekao da je za njega prioritet saradnja sa EU, ali i sa drugim zemljama u svetu. Predsednički kandidat SNS je istakao i da se zalaže za Srbiju u EU a da je jedini uslov koji ne može da ispuni da se odrekne Kosova i Metohije. U debati Tadić je poručio da neće menjati politiku "I Evropa i Kosovo", dok je njegov protivkandidat uzvratio da je to promašena politika.\nTV duel su obeležile uglavnom međusobne optužbe kandidata. Tadić je Nikoliću zamerio da je "nedosledan" i da "često menja mišljenje", dok je Nikolić zamerio Tadiću neispunjavanje datih obećanja posebno u domenu zapsošljavanja.\nTadić je Nikoliću rekao da je krađu glasova izmislio zbog taktičkih razloga da bi pred drugi krug izbora preokrenuo atmosferu koja bi trebalo da donese novu dinamiku izbora.\n: Izbori sa neizvesnim ishodom\n: Kocijančič: Nastavak pregovora posle izbora


Beta 12. januara 2022. 14:00\nSrbima na Kosovu biće omogućeno da putem pošte ili u Kancelariji za vezu Srbije na Kosovu glasaju na referendumu koji organizuje Srbija o ustavnim promenama u pravosudju, potvrdila je za Glas Amerike portparolka Vlade Kosova Rozafa Keljmendi.\n„Naš principijelni i velikodušni stav je sledeći: Srbi s dvojnim državljanstvom mogu glasati poštom ili u Kancelariji za vezu Srbije na Kosovu. Gradjanima Srbije nismo odbijali pravo da učestvuju na izborima u Srbiji. Ipak, mora se napraviti razlika izmedju referenduma o isključivo unutrašnjem pitanju jedne zemlje i izbora. U ovom slučaju, Srbija organizuje referendum o sistemu državnog uredjenja Srbije, odnosno o sistemu pravosudja, kao tendencija Vučića (Aleksndar) da Srbija izgleda kao demokratska i moderna država. Kako se veze izmedju ilegalnih struktura i kriminalnih grupa sve više pojavljuju i jačaju, posebno na severu, radimo na integraciji kosovskih Srba u institucije Republike Kosova. Imamo dobru upravu koja ne diskriminiše i koja integriše“, navela je Keljmendi.\nNe davimo Beograd: Lažne zelene političke stranke skreću…\nSSP: Ispitaćemo kako su veliki zemljoposednici došli do te…


DODIK: Srbima niko ništa nije DAO, a Dejtonom smo izgubili samostalnost! Republika Srpska je nastala pre ijednog metka! | Novi Centar\nNaslovna Društvo DODIK: Srbima niko ništa nije DAO, a Dejtonom smo izgubili samostalnost! Republika...\nSrpski član Predsedništva BiH Milorad Dodik poručio je danas da Srbima u Republici Srpskoj niko ništa nije dao i da su se za sve izborili sami, a Dejtonskim sporazumom su izgubili samostalnost koju su imali i koju će morati da vrate.\n“BiH je dobila i previše u Dejtonu, i svakim danom se pokazuje da joj ni to nije pomoglo da postane država. Dva od tri konstitutivna naroda, BiH ne vide kao svoju državu, a muslimani Bošnjaci je vide kao državu samo za sebe”, rekao je Dodik na pitanje Srne da prokomentariše stav lidera SDA Bakira Izetbegovića da je srpska strana, kako kaže, i previše dobila Dejtonskim sprorazumom.\nDodik je naglasio da se Republika Srpska borila i izborila da živi slobodno svoja na svome i ona je iskonska potreba naroda nad kojim je u prošlom veku, kako kaže, pocinjen genocid, jer nije imao državu da ga štiti.\n“Zato je Republika Srpska jedina voljena i funkcionalna u okviru koji zovu BiH. Ukoliko Izetbegović i njegovi politički sledbenici nastave da insistiraju na tome da nam je nešto dato, pokazaćemo im brže nego što su mislili da smo u stanju da se izborimo i za ono što unapred proglašavaju nemogućim”, poručio je Dodik.\nOn je ponovio da ne zna ko su “bosanski Srbi”, kako Izetbegović govori, ali ovi koji su stvarali RS i žive u njoj su Srbi koji državu nisu stvarali genocidom, kako izmišlja Izetbegović.\n“Srbi su Republiku Srpsku proglasili 9. januara 1992. u miru, pre ijednog ispaljenog metka, i nažalost bili su prinuđeni da je brane životima. Zato i jeste sva ujdurma da se poništi upravo ta istorijska činjenica, koja u vodu baca svu ratnu i posleratnu muslimansku propagandu o nastanku RS”, rekao je Dodik.\nŠto se tiče južne srpske pokrajine Kosova i Metohije o kojoj Izetbegović govori, Dodik je rekao da će im ponoviti da je KiM sastavni deo Srbije i da nikome u Srbiji, bar ovoj što je na vlasti, ne pada na pamet da bude drugačije.\n“No, ukoliko neko pokušava da nam kaže suprotno, moraće se suočiti sa činjenicom da na ovako malom prostoru neće proći politika duplih standarda”, naglasio je Dodik.\nPrethodni članakĐURIĆ NAZVAO TADIĆA IZNOGUDOM I RASHODOVANIM POLITIČAROM: Krivo mu je što je Vučić spasio Srbiju s ruba propasti!\nSledeći članakIvanović: “Ovo sa Alejom zaslužnih građana postaje crna komedija!” U komentarima spominju Isidoru


Rusija: Američka ekonomska dominacija trajaće još 40 godina\n"Amerika će ekonomski dominirati još oko 40 godina, ali će nakon tog vremena neizbežno oslabiti", izjavio je predsednik ruske Finansijske komore Aleksej Kudrin.\nStvarna individualna potrošnja u Srbiji prošle godine bila je samo 45 odsto od proseka EU. Istovremeno, bruto domaći proizvod po stanovniku predstavljao je samo 36 odsto od proseka svih članica...\nJavni dug Srbije se smanjuje, a i dalje dugujemo isto novca\nPoslednjih godina Srbija otplaćuje pojedine kredite, ali se i zadužuje. To otvara pitanje da li je na delu prezaduženost? Statistika pokazuje da je udeo duga u bruto domaćem proivodu pao na 55,9...\nJovanov odgovorio DS-u: Žuti stručnjaci pričate budalaštine\n"Rezultat rada Vučićeve vlasti je suficit u budžetu od preko 400 miliona evra i rast BDP od 4,4 odsto, ali to ne mogu da razumeju oni koji su Srbiju doveli na korak od bankrotstva i u čije vreme...\nPraznik koji skupo košta Švajcarsku\nDanašnji nacionalni praznik Švajcarsku skupo košta, proizilazi iz računice institucije "Avenir Suis“ koja je došla do zaključka da patriotizam košta privredu skoro dve milijarde franaka.\nDobre vesti za Albaniju, a šta je sa Srbijom?\nPrivredni rast na Zapadnom Balkanu biće nešto manji nego što se ranije predviđalo, ocenila je Svetska banka u novom izveštaju.\nKod Beogradskog dramskog pozorišta u Daničarevoj ulici na Crvenom krstu pronađene su dve ručne bombe koje su preuzeli pripadnici policije, saopštio je MUP.\nBrnabić: Još ćemo razgovarati o penzijama...\nPremijerka Ana Brnabić izjavila je danas da bi ukidanje Zakona o privremenom umanjenju penzija značilo smanjenje primanja za 80 odsto penzionera, što Vlada Srbije ne želi, već se traži način...\n"Nećemo u NATO, naša politika je najbolja moguća"\nPredsednik Srbije Aleksandar Vučić ponovio je da Srbija nema nikavih aspiracija za ulazak u bilo kakve vojne saveze, pa ni u NATO.


Britanski premijer Toni Bler osvojio istorijski treći mandat\nToni Bler jedini je britanski premijer osim bivšeg lidera konzervativne partije Margaret Tačer kome je pošlo za rukom da tri puta za redom pobedi na parlamentarnim izborima. Medjutim, Blerova pobeda nije potpuni trijumf jer su birači odbacili mnoge kandidate Laburista širom zemlje, a premijerova kontroverzna odluka da udje u rat u Iraku teško je opteretila njegovu partiju. Nakon što se sastao sa kraljicom Elizabetom, koja je potvrdila njegov reizbor, Bler je poručio Britancima da razume da je rat u Iraku imao velikog uticaja na izbore.\n«Znam da je naša zemlja duboko podeljena zbog Iraka. To je veoma jasno. Ali takodje znam i verujem da posle ovih izbora ljudi žele da krenu napred, da se koncentrišu na budućnost Iraka, kao i na našu budućnost ovde.»\nBlerov glavni rival, lider Konzervativne partije Majkl Hauard, saopštio je da će, pošto su Laburisti po treći put porazili njegovu stranku, podneti ostavku na taj položaj. «Imam 63 godine. Kada dodju sledeći izbori, za četiri ili pet godina, imaću 67 ili 68. Mislim da sam jednostavno suviše star da bih doveo našu partiju na vlast.» Hauardova izjava uvod je u petu promenu rukovodstva Konzervativne partije od 1997. godine. Konzervativci su u prošlosti dominirali britanskom politikom ali na novijim izborima nisu uspevali da dobiju više od jedne trećine glasova. Laburisti se sada koncentrišu na to kako će Bler upravljati svojom većinom u parlamentu, koja je sada manja za gotovo 100 mesta. Neki od buntovnijih laburističkih poslanika predvidjaju da će premijer mati problema pri usvajanju nekih kontroverznijih predloga kao što je izdavanje nacionalnih ličnih karti i neograničeni kućni pritvor za teroriste. Bler takodje deluje manje moćno nego ranije budući da je već objavio da će ovo biti njegovi poslednji izbori. On kaže da namerava da odsluži puni mandat, ali već se nagadja da bi za godinu ili dve mogao da preda vlast svom najizvesnijem nasledniku, ministru finansija, Gordonu Braunu.


Potpredsednica Vlade i ministarka građevine Zorana Mihajlović najavila je da će u ponedeljak u Beogradu početi završne razgovore o zaključenju komercijalnog ugovora s kineskom kompanijom CRBC za izgradnju Fruškogorskog koridora.\n– Naš plan je da najkasnije u novembru imamo komercijalni ugovor, a u isto vreme da se šalje aplikacija kineskoj Eksim banci radi finansiranja i s nadom da sledeće godine možemo početi radove – kazala je Zorana Mihajlović u Novom Sadu.\n– Ja znam da će biti dosta kritika zašto to nije bilo ranije, ali mislim da su mnoge stvari morale da se urade vezano za dokumentaciju jer smo se mi opredeli da sve što radimo, pre svega, radimo onda kada imamo sve što je potrebno.\nOna je posebno istakla predsednika Pokrajinske vlade Igora Mirovića koji je na zajdničkim sastancima na kojima se utvrđivala investiciona strategija insistirao na tome da se sastanci ne završe dok se ne iznesu sve potrebne informacije vezane za Fruškogorski koridor.\nMirović je informaciju o skorom izboru izvođača radova i finansijera okarakterisao kao dobre vesti i zahvalio se svima koji su do sada učestvovali u tom projektu\n– Petrovaradin s obilaznicom, Irig s obilaznicom, Ruma s obilaznicom, Novi Sad s jednim velikim mostom – to je naša već opipljiva budućnost.\nOstaje nam samo da kažemo: hvala svima koji su do danas učestvovali u projektu i koji će to činiti od danas – kazao je Mirović.\nizvor: dnevnik.rs, agencije, foto: ilustracija, pexels.com\nap vojvodina fruškogorski koridor irig most Novi Sad ruma


Siniša Mali Arhiva - Far\nPočetnaPosts Tagged "Siniša Mali"\nSiniša Mali Tag\nZdravstveni radnici u petak dobijaju po 10 hiljada dinara\nMinistar finansija Siniša Mali najavio je da će zdravstveni radnici u petak, 14. januara dobiti po 10.000 dinara jednokratne novčane pomoći. Prema njegovim rečima ovu pomoć će dobiti 122.462 zdravstvena radnika, zaposlena u zdravstvenom sistemu, vojno-zdravstvenim ustanovama, zavodima za izvršenje krivičnih sankcija, ustanovama socijalne zaštite čiji\nPrijava za 100 evra pomoći mladima od 16 do 29 godina počinje 15. januara i trajaće do 30. januara. Ministar finansija Siniša Mali je kazao da je proces prijave veoma jednostavan i da je na portalu Uprave za trezor potrebno da se unese ime i prezime,\nPenzioneri, primaoci novčane socijalne pomoći i lica u Zavodu za izvršenje krivičnih sankcija dobiće u utorak, 7. decembra po 20 evra novčane podrške države, saopštio je ministar finansija Siniša Mali. Ostalim punoletnim građanima taj novac će biti isplaćen 8. i 9. decembra. Mali je precizirao da\nPočela isplata 30 evra pomoći punoletnim građanima\nPočela je isplata 30 evra novčane podrške svim punoletnim državljanima Srbije u okviru trećeg paketa podrške privredi i građanima, a u cilju ublažavanja posledica pandemije. “Novac se prvo uplaćuje penzionerima i primaocima novčane socijalne pomoći, a ostalim punoletnim građanima koji su ispunili uslove za ovaj vid\nMali: Od 1. januara porez na vozila po godištu umesto po kubikaži\nMinistar finansija Siniša Mali najavio je da će se od 1. januara 2022. godine automobili prilikom registracije oporezivati prema godini proizvodnje, umesto po kubikaži. "Zajedno sa predlogom budžeta za 2022. godinu pred vama će biti predlozi izmene zakona o imovini i prenosu apsolutnih prava čime ćemo\nMali: Penzionerima 1. novembra još 30 evra, ostalim građanima 2. i 3. novembra\nPenzioneri će prvi dobiti još 30 evra pomoći od države - 1. novembra, dok će ostalim građanima ta pomoć biti isplaćena 2. i 3. novembra, najavio je ministar finansija Republike Srbije Siniša Mali. Naglasio je da se do sada za dobijanje novčane pomoći od države\nPočelo prijavljivanje za subvencije za novi model fiskalizacije\nPočelo je prijavljivanje poreskih obveznika za subvencije države za prelazak na novi model fiskalizacije, koje će trajati do kraja januara 2022. godine. Pitanje subvencija je definisano uredbom kojom se predviđa da će obveznicima biti uplaćeno 100 evra po svakom prodajnom mestu i po svakom prodajnom uređaju\nOd 1. novembra krenuće isplata 30 evra novčane podrške svim punoletnim građanima Srbije koji su se za tu vrstu pomoći već prijavili, što se sprovodi u okviru trećeg paketa ekonomske podrške privredi i građanima u cilju ublažavanja posledica pandemije koronavirusa, objavljeno je na sajtu Vlade\nU decembu stiže pomoć od 20 evra\nMinistar finansija Siniša Mali je, predstavljajući Predlog zakona o izmenama i dopunama Zakona o Privremenom registru punoletnih državljana Republike Srbije kojima se uplaćuje novčana pomoć za ublažavanje posledica pandemije, objasnio da je ovim dokumentom definisano davanje jednokratne novčane pomoći od 20 evra u decembru ove